open-index/open-wikipedia-markdown huggingface dataset:
ഹ്യൂ ജാക്ക്മാൻ

**ഹ്യൂ ജാക്ക്മാൻ**(ജനനം ഒക്ടോബർ 12, 1968) എമ്മി അവാർഡ്, ടോണി അവാർഡ് ജേതാവായ ഓസ്ട്രേലിയൻ‍ അഭിനേതാവാണ്. എക്സ്-മെൻ, കേറ്റ് & ലിയോപോൾഡ്, ദ പ്രസ്റ്റീജ്, ഓസ്ട്രേലിയ, വാൻഹെൽസിംഗ് തുടങ്ങിയവ അദ്ദേഹത്തിൻറെ മികച്ച ചിത്രങ്ങളാണ്.

## ആദ്യ ജീവിതം
സിഡ്നിയിലാണ് ഹ്യൂ ജാക്ക്മാൻറെ ജനനം.

## കരിയർ

## സിനിമകൾ

## അവാർഡുകളും നോമിനേഷനുകളും
### അവാർഡുകൾ
* 1998 മോ അവാർഡ് for Best Actor in a Musical – *[[Sunset Boulevard (musical)|Sunset Boulevard]]*
* 1999 Australian Movie Convention, Australian Star of the Year 
* 2000 ഫിലിം Critics സർക്കിൾ ഓഫ് ഓസ്ട്രേലിയ അവാർഡ് മികച്ച നാടക നടൻ – *[[Erskineville Kings]]* 
* 2001 സാറ്റേൺ അവാർഡ് മികച്ച നടൻ – *[[എക്സ്-മെൻ]]*
* 2004 ഡ്രാമ ഡെസ്ക് അവാർഡ് for Outstanding Actor in a Musical – *[[The Boy from Oz]]* 
* 2004 തിയേറ്റർ വേൾഡ് അവാർഡ് – *[[ദ് ബോയ് ഫ്രം ഓസ്]]* 
* 2004 ടോണി അവാർഡ് for Best Leading Actor in a Musical – *[[The Boy from Oz]]* 
* 2005 എമ്മി അവാർഡ് for Outstanding Individual Performance in a Variety or Music Program – 58th Annual Tony Awards Ceremonies
* 2008 *[[People magazine|പീപ്പിൾ]]* Magazine's Sexiest Man Alive Award

### നോമിഷേനുകൾ
* 1997 മോ അവാർഡ് for Best Actor in a Musical – *[[Beauty and the Beast (musical)|Beauty and the Beast]]*  
* 1998 ഒളിവിയർ അവാർഡ് for Best Actor in a Musical – *[[Oklahoma!]]*
* 1999 Australian Film Industry അവാർഡ് മികച്ച നടൻ – *[[Erskineville Kings]]* 
* 2002 ഗോൾഡൻ ഗ്ലോബ് അവാർഡ് – *[[കേറ്റ് & ലിയോപ്പോൾഡ്]]* 
* 2006 എമ്മി അവാർഡ് for Outstanding Individual Performance in a Variety or Music Program – 59th Annual Tony Awards Ceremonies
;ബഹുമതികൾ
* 2009 Hollywood Walk of Fame – Jackman will receive a star on the Hollywood Walk of Fame in 2009.

## അവലംബം


വർഗ്ഗം:1968-ൽ ജനിച്ചവർ

വർഗ്ഗം:ഒക്ടോബർ 12-ന് ജനിച്ചവർ

വർഗ്ഗം:ഹോളിവുഡ് ചലച്ചിത്ര നടന്മാർ
യുക്താ മുഖി

**യുക്ത** **മുഖി** (ജനനം: 1978 ഒക്ടോബർ 7) ഒരു മോഡലും ബോളിവുഡ് ചലച്ചിത്ര അഭിനേത്രിയുമാണ്. മുംബൈയിലുള്ള മുളുന്ദ് എന്ന സ്ഥലമാണ് യുക്തയുടെ സ്വദേശം. 1999-ൽ ലണ്ടനിലുള്ള ഒളിമ്പ്യ തിയറ്ററിൽ വച്ച് നടന്ന മിസ്സ് വേൾഡ് മത്സരത്തിൽ യുക്ത വിജയിയായിരുന്നു.

## ജീവചരിത്രം
വടക്കേ ഇന്ത്യക്കാരായ മുക്തയുടെ മാതാപിതാക്കൾ മുക്തയ്ക്ക് ഏഴ് വയസ്സാകുന്നതുവരെ ഗൾഫ് നാടുകളിലായിരുന്നു ജീവിച്ചിരുന്നത്. ജൂൺ 1986-ൽ ഇവർ മുംബൈയിലേയ്ക്ക് താമസം മാറി. മുക്തയുടെ അമ്മ ഒരു പ്രഫഷണൽ ഗ്രൂമിങ്ങ് കൺസൾട്ടിങ്ങ് ബിസിനസ്സ് നടത്തുന്നു. അച്ചൻ ഒരു വസ്ത്രകമ്പനിയിയുടെ ഡയറക്റ്ററാണ്. ഖേൽക്കൽ കോളേജിൽ സുവോളജി പഠിക്കുന്ന സമയത്താണ് യുക്ത ഫെമിന മിസ്സ് ഇന്ത്യ മത്സരത്തിൽ പങ്കെടുക്കുന്നത്. കമ്പ്യൂട്ടർ ശാസ്ത്രത്തിൽ ഡിപ്ലോമയുള്ള മുഖ ഹിന്ദുസ്ഥാനി ക്ലാസ്സിക്കൽ സംഗീതവും പഠിച്ചിട്ടുണ്ട്. സാമൂഹിയപ്രവർത്തനങ്ങളിലും ബി.ജെ.പിയുടെ പ്രചരണ പരിപാടികളിലും യുക്ത സജീവമായി പങ്കെടുക്കാറുണ്ട്.

മുംബൈയിലുള്ള ഗ്രാന്റ് മറാഠ ഹോട്ടലിൽ വച്ച് 2008 സെപ്റ്റംബർ 7-ന് യുക്തമുഖിയും ഫിനാൻസിയൽ അനലിസ്റ്റുമായ പ്രിൻസ് ടുലിയും (Prince Tuli) വിവാഹനിശ്ചയം നടത്തുകയുണ്ടായി. ബച്ചിടാർ സിങ്ങ് ടുലിയുടേയും (Bacchitar Singh Tuli) ഹരിന്ദർ കൗർ ടുലിയുടേയും (Harinder Kaur Tuli) മകനാണ് പ്രിൻസ് ടുലി. ഹോട്ടലുകൾ, മാളുകൾ,  വിദ്യാഭ്യാസം, നിർമ്മാണമേഖല എന്നീ മേഖലകളിൽ വ്യവസായം നടത്തുന്നവരാണ് ടുലിയുടെ കുടുമ്പം. 2008 നവംബർ 2-ന് ഇവർ തമ്മിൽ വിവാഹിതരായി. പ്രിൻസിന്റെ സ്വദേശമായ നാഗ്‌പൂരിൽ വച്ച് ഒരു ഗുരുദ്വാരയിൽ പരമ്പരാഗത സിക്ക് ആചാരങ്ങൾ പ്രകാരമായിരുന്നു വിവാഹം. ടുലി ഇന്റർനാഷണൽ ഹോട്ടലിൽ വച്ച് വമ്പിച്ച ഒരു റിസപ്ഷനും അന്നേ ദിവസം വൈകുന്നേരം നടത്തുകയുണ്ടായി. Yukta Mookhey and Prince Tuli's wedding ceremony . ഇവ രണ്ടും മാധ്യമങ്ങൾ ആഘോഷിച്ച രണ്ട് ചടങ്ങുകളായിരുന്നു. പല ചാനലുകളും ഇവ ലൈവായി സം‌പ്രേക്ഷണവും ചെയ്തിരുന്നു.

വിവാഹത്തോടനുംബന്ധിച്ച് മിക സിങ്ങ് അവതരിപ്പിച്ച പാട്ട് പരിപാടിയും ഉണ്ടായിരുന്നു. പ്രിൻസ് ടുലി മിക സിങ്ങിനോടൊപ്പം സ്റ്റേജിൽ നൃത്തം ചെയ്യുകയും ഉണ്ടായി.

## മിസ്സ് വേൾഡ്

49-ആമത് മിസ്സ് വേൾഡ് മത്സരം 1999 ഡിസംബർ നാലാം തിയതി ലണ്ടനിലെ ഒളിമ്പിയ ഹാളിൽ വച്ചാണ് നടന്നത്. ഈ മത്സരം ഉൾറിക ജോൺസണും മോഡലായ മെലാനി സൈക്സും ആണ് അവതരിപ്പിച്ചത്. 94 മത്സരാർത്ഥികളാണ് മിസ്സ് വേൾഡ് മത്സരത്തിൽ പങ്കെടുത്തത്. സ്കോട്ട്ലാന്റും വെയിൽസും ആദ്യമായി പങ്കെടുത്ത മിസ്സ് വേൾഡ് സൗന്ദര്യമത്സരം എന്ന പ്രത്യേകയും ഇതിനുണ്ട്.

***ഫലങ്ങൾ***

**മിസ്സ് വേൾഡ്:* **യുക്ത മുഖി** - ഇന്ത്യ
**രണ്ടാം സ്ഥാനം:* മാർട്ടിന തൊറൊഗുഡ് ഹീംസെൻ - വെനിസ്വേല
**മൂന്നാം സ്ഥാനം:* സോണിയ രാസിറ്റി - ദക്ഷിണാഫ്രിക്ക

***കോണ്ടിനെന്റൽ ക്വീൻ***

**ആഫ്രിക്ക:* സോണിയ രാസിറ്റി - ദക്ഷിണാഫ്രിക്ക
**അമേരിക്കാസ്:* മാർടീന തൊറോഗുഡ് ഹീംസെൻ - വെനിസ്വേല
**ഏഷ്യയും ഓഷ്യാനിയയും:* **യുക്താ മുഖി** - ഇന്ത്യ
**കരീബിയൻ:* ഡെസിറീ ഡെ പാസ് - ജമൈക്ക
**യൂറോപ്പ്:* ജെന്നി ഷെർവൊനേ (Genny Chervoney) - ഇസ്രായേൽ

## സിനിമകൾ

## വ്യക്തിജീവിതം
പ്രിൻസ് ടുലുമായിട്ടാണ് യുക്താ മുഖി വിവാഹം ചെയ്തിരിക്കുന്നത്. രാജകുടുംബമൊന്നുമല്ല പ്രിൻസ് ടുലിന്റേത്. സിക്ക് വംശത്തിൽ പെട്ടവരാണ് പ്രിൻസിന്റെ കുടുംബം. 2008 നവംബർ 2-ന് ആണ് പ്രിൻസും യുക്തയും വിവാഹിതരായത്.  'മേംസാബ്' എന്ന തന്റെ ചിത്രത്തിന്റെ പ്രചരണാർത്ഥം നാഗ്‌പൂരിലെ ടുലി മാളിൽ വന്നപ്പോഴാണ് യുക്തയും പ്രിൻസും ആദ്യമായി കാണുന്നത്. അധികം വൈകാതെ അവർ പ്രണയബദ്ധരാകുകയായിരുന്നു. ഇരുവരും ഇപ്പോൾ തെക്കേ ഡെൽഹിയിലാണ് താമസം.

## അവലംബം


വർഗ്ഗം:1978-ൽ ജനിച്ചവർ
വർഗ്ഗം:ഒക്ടോബർ 7-ന് ജനിച്ചവർ
വർഗ്ഗം:ഫെമിന മിസ് ഇന്ത്യ ജേതാക്കൾ
വർഗ്ഗം:ഇന്ത്യൻ മോഡലുകൾ
വർഗ്ഗം:ഹിന്ദി ചലച്ചിത്രനടിമാർ
നിക്കോൺ ഡി300

നിക്കോൺ കോർപ്പറേഷൻ 2007 ഓഗസ്റ്റ് 23-ന് പുറത്തിറക്കിയ പ്രൊഫഷണൽ ഡിജിറ്റൽ സിംഗിൾലെൻസ് റിഫ്ലക്സ് ക്യാമറയാണ്‌ **നിക്കോൺ ഡി300**. 12.3 മെഗാപിക്സൽ റെസല്യൂഷനും മൂന്ന് ഇഞ്ച് വലിപ്പമുള്ള എൽ.സി.ഡി. സ്ക്രീനും അടങ്ങിയ ഈ ക്യാമറ ഡി‌എക്സ് ഫോർമാറ്റിലുള്ള സെൻസറാണ്‌ ഉപയോഗിക്കുന്നത്.
ലഘുചിത്രം|200px|ഇടത്ത്‌|ഡി300 - മുകളിൽ നിന്നുള്ള കാഴ്ച്ച

വർഗ്ഗം:നിക്കോൺ ക്യാമറകൾ
ഫ്രണ്ട്സ് (വിവക്ഷകൾ)

**ഫ്രണ്ട്സ്** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.

*ഫ്രണ്ട്സ് (ടെലിവിഷൻ പരമ്പര) - ന്യൂയോർക്ക് സിറ്റിയിലെ മാൻഹട്ടൻ പ്രദേശത്തെ ഒരു കൂട്ടം സുഹൃത്തുക്കളെ ആസ്പദമാക്കിയുള്ള ഒരു അമേരിക്കൻ പരമ്പര.
*ഫ്രണ്ട്സ് (ചലച്ചിത്രം) - 1999-ൽ പുറത്തിറങ്ങിയ മലയാളചലച്ചിത്രം.
*ഫ്രണ്ട്സ് (തമിഴ്‌ചലച്ചിത്രം) - 2001-ൽ പുറത്തിറങ്ങിയ തമിഴ്‌ചലച്ചിത്രം

## അവലംബം
പ്രേംജി

സാമൂഹ്യപരിഷ്കർത്താവും കവിയും  നടനുമായിരുന്നു **പ്രേംജി** എന്നറിയപ്പെട്ടിരുന്ന മുല്ലമംഗലത്ത് പരമേശ്വരൻ ഭട്ടതിരിപ്പാട് ( **എം.പി. ഭട്ടതിരിപ്പാട് )**. (23 സെപ്റ്റംബർ 1908 - 10 ഓഗസ്റ്റ് 1998).

## ജീവചരിത്രം
മലബാറിലെ പഴയ പാലക്കാട് ജില്ലയിലെ  പൊന്നാനി താലൂക്കിലെ തൃത്താല ഫർക്കയിലെ വന്നേരി നാട്ടിൽ ( ഇപ്പോഴത്തെ തൃശ്ശൂർ ജില്ലയിലെ ചാവക്കാട് താലൂക്കിലെ വടക്കേക്കാട് ) പള്ളിപ്പാട്ട് മുല്ലമംഗലത്ത് മനയ്ക്കൽ ഭട്ടതിരിപ്പാടിൻറേയും ദേവസേന അന്തർജനത്തിൻറെയും പുത്രനായിട്ടാണ് പ്രേജി ജനിച്ചത് . സാമൂഹിക പരിഷ്കർത്താവായ എം.ആർ. ഭട്ടതിരിപ്പാട് സഹോദരനാണ്. 

19-ആം വയസ്സിൽ മംഗളോദയത്തിൽ പ്രൂഫ് റീഡറായി. ഈ സമയം പ്രേംജി തൃശൂരിലെ പൂങ്കുന്നത്തുള്ള ഒരു ഒറ്റമുറി വീട്ടിലാണ് താമസിച്ചിരുന്നത്. സി അച്യുത മേനോൻ ഈ വീട്ടിൽ ഒളിവിൽ കഴിഞ്ഞിട്ടുണ്ട്. ബാബുരാജും പി.ഭാസ്കരനും വയലാറുമെല്ലാം ഈ വീട്ടിലെ നിത്യ സന്ദർശകരായിരുന്നു.

സഹോദരനായ എം ആർ ബിയോടൊപ്പം സാമൂഹിക പരിഷ്കരണപ്രസ്ഥാനത്തിൽ ആകൃഷ്ടനായ പ്രേംജി നമ്പൂതിരിയോഗക്ഷേമ സഭയുടെ സജീവപ്രവർത്തകനായി. അക്കാലത്തു നിഷിദ്ധമായിരുന്ന വിധവാ വിവാഹം പ്രാവർത്തികമാക്കിക്കൊണ്ട് പ്രേംജി കുറിയേടത്തുനിന്നും വിധവയായ  ആര്യ അന്തർജനത്തെ തൻറെ നാല്പതാമത്തെ വയസ്സിൽ വിവാഹം ചെയ്തു.ഇത്  നമ്പൂതിരി സമുദായത്തിലെ രണ്ടാം വിധവ വിവാഹമായിരുന്നു.   

മക്കൾ

അന്തരിച്ച പ്രശസ്ത നടൻ കെ.പി.എ.സി. പ്രേമചന്ദ്രൻ, മാദ്ധ്യമപ്രവർത്തകനായ നീലൻ, ഹരീന്ദ്രനാഥൻ, ഇന്ദുചൂഡൻ, സതി.

പ്രേംജിയെക്കുറിച്ച് മകൻ നീലൻ 'പ്രേംജി: ഏകലോചന ജന്മം' എന്ന പേരിൽ പി.ആർ.ഡി. ക്കു വേണ്ടി ഡോക്യുമെന്ററി തയ്യാറാക്കിയിട്ടുണ്ട്.

## നാടക രംഗം
ഒരു പ്രൊഫഷണൽ നാടക നടനായിരുന്നു. വി.ടി.ഭട്ടതിരിപ്പാടിന്റെ അടുക്കളയിൽ നിന്ന് അരങ്ങത്തേക്ക് എന്ന നാടകത്തിലൂടെ അഭിനയരംഗത്തെത്തി. പിന്നീട് എം.ആർ.ബി.യുടെ മറക്കുടക്കുള്ളിലെ മഹാനരകം, മുത്തിരിങ്ങോട് ഭവത്രാതൻ നമ്പൂതിരിയുടെ അപ്‌ഫന്റെ മകൾ, ചെറുകാടിന്റെ നമ്മളൊന്ന്, സ്‌നേഹബന്ധങ്ങൾ, പി.ഇ.  വാരിയരുടെ ചവിട്ടിക്കുഴച്ച മണ്ണ് എന്നീ നാടകങ്ങളിൽ അഭിനയിച്ചു. കലാകൗമുദി നാടക കൂട്ടായ്മയുടെ ഷാജഹാൻ(നാടകം) എന്ന നാടകത്തിലെ അഭിനയത്തിന് സ്വർണമെഡൽ ലഭിച്ചു. കേരളസംഗീത നാടക അക്കാദമി ഫെല്ലോഷിപ്പും ലഭിച്ചിട്ടുണ്ട്. 

## സിനിമാ രംഗം
തന്റെ നാടകത്തിലെ അഭിനയ പരിചയം കൊണ്ട് ചലച്ചിത്രരംഗത്തേക്കും പ്രേംജി കടന്നു.മിന്നാമിനുങ്ങ് എന്ന ചിത്രത്തിലൂടെ സിനിമാരംഗത്തെത്തിയ പ്രേംജി തച്ചോളി ഒതേനൻ, കുഞ്ഞാലി മരയ്ക്കാർ, ലിസ, യാഗം, ഉത്തരായനം, പിറവി, സിന്ദൂരച്ചെപ്പ് തുടങ്ങിയ 60 ഓളം ചിത്രങ്ങളിലും വേഷമിട്ടു.ഷാജി എൻ. കരുൺ സംവിധാനം ചെയ്ത പിറവിയിലെ ചാക്യാർ എന്ന കഥാപാത്രത്തിന്റെ അഭിനയത്തിന് 1988-ൽ മികച്ച നടനുള്ള ഭരത് അവാർഡും സംസ്ഥാന ഗവണ്മെന്റ് അവാർഡും ലഭിച്ചു.

## കാവ്യരംഗം
കവി എന്ന നിലക്കും ശ്ലോകരചയിതാവ് എന്നനിലക്കും പ്രേജി തനതായ സംഭാവന നൽകിയിട്ടുണ്ട്. ശയ്യാഗുണമുള്ളതും സരളമായതും ഒഴുക്കുള്ളതുമാണ് അദ്ദേഹത്തിന്റെ കൃതികൾ.1977ൽ കേരള സാഹിത്യ അക്കാദമി ഫെലോഷിപ്പ് ലഭിച്ചു.

## കൃതികൾ
സപത്‌നി, നാൽക്കാലികൾ, രക്തസന്ദേശം, പ്രേംജി പാടുന്നു(കാവ്യസമാഹാരങ്ങൾ), ഋതുമതി (നാടകം).

## മരണം
1998 ഓഗസ്റ്റ് 10-ന് പ്രേംജി അന്തരിച്ചു.

## അവലംബം

വർഗ്ഗം:1908-ൽ ജനിച്ചവർ
വർഗ്ഗം:1998-ൽ മരിച്ചവർ
വർഗ്ഗം:സെപ്റ്റംബർ 23-ന് ജനിച്ചവർ
വർഗ്ഗം:ഓഗസ്റ്റ് 10-ന് മരിച്ചവർ
വർഗ്ഗം:കേരളത്തിലെ നവോത്ഥാന നായകന്മാർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:മികച്ച നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
കളേഴ്സ് ടിവി

**കളേഴ്സ് ടിവി** ഒരു ഇന്ത്യൻ പൊതു വിനോദ പേ ടെലിവിഷൻ ചാനലാണ്. വയാകോം18-ഉം ഡിസ്നി ഇന്ത്യയും തമ്മിലുള്ള സംയുക്ത സംരംഭമായ ജിയോസ്റ്റാറിന്റെ ഉടമസ്ഥതയിലാണിത്. ഇതിന്റെ പരിപാടികളിൽ കുടുംബ പരമ്പരകൾ, കോമഡികൾ, ഫാന്റസി ഷോകൾ, യുവജനങ്ങളെ ലക്ഷ്യമിട്ടുള്ള റിയാലിറ്റി ഷോകൾ, ക്രൈം ഷോകൾ, ടെലിവിഷൻ സിനിമകൾ എന്നിവ ഉൾപ്പെടുന്നു.
## ചരിത്രം

2008 ജൂലൈ 21-ന് വയാകോം18 സിഇഒ രാജേഷ് കാമത്തിന്റെ നേതൃത്വത്തിലാണ് ഇത് ആരംഭിച്ചത്. 2011 ഏപ്രിലിൽ, സിഎ മീഡിയയിൽ ചേരാനായി രാജേഷ് കാമത്ത് സ്ഥാനമൊഴിഞ്ഞപ്പോൾ, രാജ് നായക്കിനെ പുതിയ സിഇഒ ആയി നിയമിച്ചു.
## സ്വീകാര്യത
വർഷങ്ങളായി, *നാ ആനാ ഈസ് ദേസ് ലാഡോ*, *സസുരാൽ സിമർ കാ*, *ബാലിക വധു*, *ഉത്തരാൻ*, *മധുബാല – ഏക് ഇഷ്ക് ഏക് ജുനൂൻ*, *ബിഗ് ബോസ്*, *ഫിയർ ഫാക്ടർ: ഖത്‌രോം കേ ഖിലാഡി*, *ബനി ഇഷ്ക് ദാ കൽമ*, *ഉഡാൻ*, *നാഗിൻ*, *ചക്രവർത്തിൻ അശോക സമ്രാട്ട്* തുടങ്ങിയ പരമ്പരകൾ, ഒരു ദശാബ്ദക്കാലം വിപണിയിൽ മുൻപന്തിയിലായിരുന്ന സ്റ്റാർ പ്ലസിനെ പ്രതിവാര ഗ്രോസ് റേറ്റിംഗ് പോയിന്റുകളിൽ (ജിആർപി) മറികടക്കാൻ ചാനലിനെ സഹായിച്ചു.
## പരിപാടികൾ

## അന്താരാഷ്ട്രം
2010 ജനുവരി 21-ന്, കളേഴ്സ് യുണൈറ്റഡ് സ്റ്റേറ്റ്സ്, കാനഡ, മെക്സിക്കോ എന്നിവിടങ്ങളിൽ ഡിഷ് നെറ്റ്‌വർക്കിൽ ലഭ്യമായി. അവിടെ ഇത് ആപ്കാ കളേഴ്സ് (നിങ്ങളുടെ കളേഴ്സ്) എന്ന പേരിലാണ് അറിയപ്പെടുന്നത്. എല്ലാ ഷോകൾക്കും ഇംഗ്ലീഷ് സബ്ടൈറ്റിലുകൾ നൽകുകയും, ഇപ്പോൾ പ്രവർത്തനരഹിതമായ കളേഴ്സ് ടിവിയുമായുള്ള ആശയക്കുഴപ്പം ഒഴിവാക്കുകയും ചെയ്തു. യുണൈറ്റഡ് കിംഗ്ഡം, യുഎസ്എ എന്നിവിടങ്ങളിലെ ലോഞ്ചിനായി അമിതാഭ് ബച്ചൻ ബ്രാൻഡ് അംബാസഡറായിരുന്നു.
2010 ജനുവരി 25-ന് കളേഴ്സ് യുകെയിലും അയർലൻഡിലും സ്കൈ-യിൽ സംപ്രേഷണം ആരംഭിച്ചു. 2009 ഡിസംബർ 9-ന്, 9XM-ന്റെ സ്കൈ ഇപിജി സ്ലോട്ട് ചാനൽ 829-ൽ കളേഴ്സ് വാങ്ങിയതായി ഐഎൻഎക്സ് മീഡിയ സ്ഥിരീകരിച്ചു. 2010 ജനുവരി 5-ന് കളേഴ്സ് വ്യൂഏഷ്യ സബ്സ്ക്രിപ്ഷൻ പാക്കേജിൽ ചേരാനുള്ള ഒരു കരാർ ഉറപ്പിച്ചു. തുടക്കത്തിൽ ചാനൽ സൗജന്യമായി ലഭ്യമായിരുന്നു, തുടർന്ന് 2010 ഏപ്രിൽ 19-ന് വ്യൂഏഷ്യ പാക്കേജിലേക്ക് ചേർത്തു. 2011 ഏപ്രിൽ 1-ന് ഏഷ്യൻ മേള പാക്കിന്റെ ഭാഗമായി കളേഴ്സ് വിർജിൻ മീഡിയയിൽ ചേർത്തു. 2013 സെപ്റ്റംബർ 2-ന്, കളേഴ്സ് വ്യൂഏഷ്യ പാക്കേജ് ഉപേക്ഷിച്ച് വീണ്ടും സാറ്റലൈറ്റിൽ സൗജന്യമായി ലഭ്യമായി, അതോടൊപ്പം വിർജിന്റെ അടിസ്ഥാന പാക്കേജിലേക്കും മാറി. 2017 ഓഗസ്റ്റ് 18-ന്, ഈ തീരുമാനം പിന്നീട് പിൻവലിക്കുകയും, കളേഴ്സ് ഫ്രീവ്യൂ ഉപേക്ഷിച്ച് വീണ്ടും ഒരു പേ ചാനലായി മാറുകയും ചെയ്തു.
## ഗോൾഡൻ പെറ്റൽ അവാർഡ്സ്
ഗോൾഡൻ പെറ്റൽ അവാർഡ്സ് എന്നത് കളേഴ്സ് ടിവിക്ക് സംഭാവന നൽകിയ വ്യക്തികളെ ആദരിക്കുന്നതിനും അവർക്ക് പുരസ്കാരങ്ങൾ നൽകുന്നതിനുമുള്ള ഒരു അവാർഡ് ദാന ചടങ്ങാണ്. ഇത് ചാനലിൽ തന്നെ സംപ്രേഷണം ചെയ്തിരുന്നു.
## സഹോദര ചാനലുകൾ
### കളേഴ്സ് രിഷ്തേ
*ഹംസഫർ* പോലുള്ള പാകിസ്ഥാൻ ചാനലുകളിലെ പരിപാടികൾ സംപ്രേഷണം ചെയ്തിട്ടുണ്ട്. രിഷ്തേ മറ്റ് പല ചാനലുകളിൽ നിന്നുള്ള പരമ്പരകളും പുനഃസംപ്രേഷണം ചെയ്യാറുണ്ട്. ഈ ചാനൽ സ്വന്തമായും പരിപാടികൾ നിർമ്മിക്കുന്നു. ബിബിസി മീഡിയ ആക്ഷൻ നിർമ്മിച്ച *നവരംഗി രേ!* ആണ് ചാനലിന്റെ ആദ്യത്തെ സ്വന്തം പരിപാടി.
2016-ൽ, വയാകോം18 (ഇപ്പോൾ ജിയോസ്റ്റാർ, വയാകോം18-ഉം ഡിസ്നി ഇന്ത്യയും തമ്മിലുള്ള സംയുക്ത സംരംഭം) കളേഴ്സ് രിഷ്തേ ഇന്ത്യയിൽ "നിക്ക് അവർ ഇന്ത്യ" എന്ന പേരിൽ ഒരു നിക്കലോഡിയൻ പ്രോഗ്രാമിംഗ് ബ്ലോക്ക് ആരംഭിച്ചു.
2019 മാർച്ച് 1-ന്, ചാനൽ കളേഴ്സ് രിഷ്തേ എന്ന് പുനർനാമകരണം ചെയ്യപ്പെട്ടു.
## അവലംബം

## പുറത്തേക്കുള്ള കണ്ണികൾ

 *
അമിയാനസ് മാർസേലിനസ്

എ.ഡി. 96 മുതൽ 378 വരെയുള്ള റോമാസാമ്രാജ്യചരിത്രം ലത്തീൻ ഭാഷയിൽ എഴുതിയ ചരിത്രകാരനാണ് **അമിയാനസ് മാർസേലിനസ്**. നെർവയുടെ സിംഹാസനാരോഹണം മുതൽ വാലെൻസിന്റെ (328-378) ചരമംവരെയുള്ള കാലഘട്ടമാണ് ഇദ്ദേഹം തന്റെ ഗ്രന്ഥത്തിൽ വിവരിക്കുന്നത്. അന്ത്യോഖ്യയിലെ ഒരു കുലീനകുടുംബത്തിൽ അമിയാനസ് ജനിച്ചു. ബാല്യത്തിൽ തന്നെ സൈന്യസേവനത്തിൽ ഏർപ്പെട്ടു. പല യുദ്ധങ്ങളിലും പങ്കെടുത്തിട്ടുണ്ട്. 371-ഓടുകൂടി റോമിൽ സ്ഥിരതാമസമാക്കി. യുദ്ധത്തിനു പോയപ്പോൾ പരിചയപ്പെട്ട ജനതകളുടെ ഭാഷ, വേഷം, ജീവിതരീതി, ആ രാജ്യങ്ങളിലെ ഭൂപ്രകൃതി എന്നിവ ഇദ്ദേഹം തന്റെ ഗ്രന്ഥങ്ങളിൽ രേഖപ്പെടുത്തി. *റെറം ജെസ്റ്ററം ലിബ്രി* എന്ന ഇദ്ദേഹത്തിന്റെ ലത്തീൻ ചരിത്രകൃതി 31 പുസ്തകങ്ങളായിട്ടാണ് രചിച്ചിട്ടുള്ളതെങ്കിലും അതിൽ എ.ഡി. 353 മുതൽ 378 വരെയുള്ള കാലഘട്ടങ്ങളെപ്പറ്റി പ്രതിപാദിക്കുന്ന 18 എണ്ണം മാത്രമേ ലഭിച്ചിട്ടുള്ളു. ഇ.എ. തോംപ്സൺ *ദ ഹിസ്റ്റോറിക്കൽ വർക്ക് ഓഫ് അമിയാനസ് മാർസേലിനസ്* ഒരു പ്രഖ്യാത ചരിത്രഗ്രന്ഥം ഇദ്ദേഹത്തെപ്പറ്റി രചിച്ചിട്ടുണ്ട്.

വിഭാഗം:പുരാതന ഗ്രീക്ക് ചരിത്രകാരന്മാർ
വിഭാഗം:പുരാതന റോമൻ ചരിത്രകാരന്മാർ
ശ്വേത മേനോൻ

**ശ്വേത മേനോൻ** (ജനനം: ഏപ്രിൽ 23, 1974) ഒരു ഇന്ത്യൻ ചലച്ചിത്ര അഭിനേത്രിയും, മോഡലറും, ടി.വി. അവതാരകയുമാണ്‌. 1994-ലെ ഫെമിന മിസ്സ് ഇന്ത്യ മത്സരത്തിൽ മൂന്നാം സ്ഥാനവും കരസ്ഥമാക്കിയിട്ടുണ്ട് ഇവർ.ഒരു ബഹുരാഷ്ട്ര കമ്പനിയുടെ വൈസ് പ്രസിഡന്റായ ശ്രീവത്സൻ മേനോനുമായി 2011 ജൂൺ 18 - ന് ഇവർ വിവാഹിതയായി 2011-ലെ മികച്ച നടിക്കുള്ള കേരളസംസ്ഥാന പുരസ്കാരം ഇവർക്കു ലഭിച്ചു.
ആഷിഖ് അബു സംവിധാനം ചെയ്ത സാൾട്ട് ആൻ്റ് പെപ്പർ എന്ന ചിത്രത്തിലെ ഡബ്ബിംഗ് ആർട്ടിസ്റ്റ് മായ എന്ന കഥാപാത്രം വളരെ അധികം ശ്രദ്ധിക്കപ്പെട്ടു.ശ്വേത ഒരേസമയം കൊമേഴ്‌സ്യൽ സിനിമകളിലും സമാന്തരസിനിമകളിലും ഭാഗമായി.

## ആദ്യകാലം
മലപ്പുറം ജില്ലയിലെ വളാഞ്ചേരിയിൽ നിന്നുള്ള നാരായണകുട്ടി,ശാരതാമേനോൻ ദമ്പതികളുടെ മകളായി ചാണ്ഡിഗഡിലാണ് ശ്വേത ജനിച്ചത്. ശ്വേതയുടെ പിതാവ് ഇന്ത്യൻ വ്യോമസേനയിലായിരുന്നു ജോലി ചെയ്തിരുന്നത്. കോഴിക്കോടിലെ കേന്ദ്രീയ വിദ്യാലയത്തിലായിരുന്നു ശ്വേതയുടെ പഠനം.
ആദ്യവിവാഹം ബോബി ബോസ്ലയുമായി. അവർ പിന്നീട് വേർപിരിഞ്ഞു. 2011 ൽ തൃശൂർ സ്വദേശിയും മുംബൈയിൽ ബിസ്സിനസ്സുകാരനുമായ ശ്രീവൽസമേനോനുമായി വിവാഹിതയായി. സബൈന മകളാണ്.

## കരിയർ
'അനശ്വരം' (1991) എന്ന മലയാളം ചിത്രത്തിലൂടെയാണ് ശ്വേത സിനിമാ അഭിനയം തുടങ്ങിയത്. ജോമോൻ സംവിധായകൻ ആയ ഒരു മമ്മൂട്ടി ചിത്രം ആയിരുന്നു അത്. ഈ സിനിമയ്ക്ക് ശേഷം   ശ്വേത മോഡലിങ്ങിലേയ്ക്ക് കടന്നു. 2008-ലെ കേരളസംസ്ഥാന ചലച്ചിത്രപുരസ്കാരങ്ങളിൽ മികച്ച സഹനടിക്കായി നാമനിർദ്ദേശം ലഭിച്ചിരുന്നു ശ്വേതയ്ക്ക്. *ഇഷ്ക്* ആണ് ശ്വേതയുടെ ആദ്യ ഹിന്ദി ചിത്രം.

## മോഡലിങ്ങ്
കാമസൂത്ര ഗർഭനിരോധന ഉറകളുടെ പരസ്യത്തിൽ അല്പവസ്ത്രധാരിണിയായി പ്രത്യക്ഷപ്പെട്ടതോടെയാണ് ശ്വേത പരസ്യരംഗത്ത് പ്രശസ്തയാവുന്നത്  

## പുരസ്കാരങ്ങൾ
* മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം - 2011

## പുറത്തേക്കുള്ള കണ്ണികൾ

*

## അവലംബം


വർഗ്ഗം:1974-ൽ ജനിച്ചവർ
വർഗ്ഗം:ഏപ്രിൽ 23-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:ഫെമിന മിസ് ഇന്ത്യ ജേതാക്കൾ
വർഗ്ഗം:മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:മേനോന്മാർ
ബിഗ് ബോസ്

ഡച്ച് റിയാലിറ്റി ഷോ ബിഗ് ബ്രദറിനെ അടിസ്ഥാനമാക്കിയുള്ള ഒരു ഇന്ത്യൻ റിയാലിറ്റി ഷോ ഫ്രാഞ്ചൈസിയാണ് **ബിഗ് ബോസ്**. ജിയോസ്റ്റാർ നെറ്റവർക്കിലൂടെ  എൻഡെമോൾ ഷൈൻ ഇന്ത്യ (ഇപ്പോൾ ബനിജയ്‌യുമായി ലയിപ്പിച്ചിരിക്കുന്നു) ആണ് ഇത് നിർമ്മിക്കുന്നത്തുടർന്ന്, ഷോയുടെ വിവിധ പതിപ്പുകൾ OTT പ്ലേറ്റ്‌ഫോർമായ ജിയോ ഹോട്ട്സ്റ്റാറിലൂടെ 24/7 ലൈവ് സ്‌ട്രീമിലൂടെ അന്താരാഷ്ട്രതലത്തിൽ ലഭ്യമാക്കി.

## അവലോകനം
ഇന്ത്യൻ ഉപഭൂഖണ്ഡത്തിൽ സംസാരിക്കുന്ന വിവിധ ഭാഷകളിൽ ഷോയുടെ ഏഴ് പതിപ്പുകൾ ഉണ്ടായിട്ടുണ്ട്. ഫ്രാഞ്ചൈസിയുടെ ആദ്യ ഷോ ഹിന്ദിയിലെ ബിഗ് ബോസ് ആയിരുന്നു , അത് 2006 ൽ സോണി ടിവിയിലൂടെ അരങ്ങേറി , സീസൺ രണ്ട് മുതൽ അത് കളേഴ്സ് ടിവിയിലേക്ക് മാറുകയും തുടരുകയും ചെയ്യുന്നു . 2013-ൽ, ഫ്രാഞ്ചൈസി കന്നഡയിൽ കളേഴ്‌സ് കന്നഡയിലൂടെയും ബംഗാളിയിലൂടെ ETV ബംഗ്ലാവിലൂടെയും സാന്നിധ്യം വിപുലീകരിച്ചു , പിന്നീട് കളേഴ്‌സ് ബംഗ്ലാ എന്ന് പുനർനാമകരണം ചെയ്യപ്പെട്ടു . 2017 ൽ തമിഴിൽ സ്റ്റാർ വിജയിലൂടെയും തെലുങ്കിൽ സ്റ്റാർ മായിലൂടെയും സാന്നിദ്ധ്യം വ്യാപിപ്പിച്ചു . 2018 - ൽ കളേഴ്‌സ് മറാഠിയിലൂടെ മറാത്തിയിലേക്കും ഏഷ്യാനെറ്റിലൂടെ മലയാളത്തിലേക്കും കടന്നു .

പ്രാരംഭ സീസണുകളിൽ സെലിബ്രിറ്റികളെ മാത്രമേ ഹൗസ്‌മേറ്റായി തിരഞ്ഞെടുത്തിരുന്നുള്ളൂവെങ്കിലും, ഷോയുടെ ഹിന്ദി , കന്നഡ , തെലുങ്ക് , മലയാളം പതിപ്പുകളുടെ ഏറ്റവും പുതിയ സീസണുകളിൽ പൊതുജനങ്ങളിൽ നിന്നുള്ള അംഗങ്ങളെ ഷോയിൽ ഉൾപ്പെടുത്തിയിട്ടുണ്ട്.

## പരിപാടിയുടെ നിയമാവലികൾ
വിവിധ മേഖലകളിലുള്ള പ്രശസ്തരായ പന്ത്രണ്ടോളം വ്യക്തികളെ ഒരു ഒരു വീട്ടിൽ 3 മാസത്തോളം താമസിപ്പിക്കുന്നു. ഈ വീടിനെയാണ് ബിഗ് ബോസിൻറെ വീട് എന്ന് പറയുന്നത്. ഈ വീട്ടിൽ എല്ലായിടത്തും (*കുളിമുറിയും, മൂത്രപ്പുരയും ഒഴികെ*) ക്യാമറകൾ ഘടിപ്പിച്ചിട്ടുണ്ടാകും. മത്സരാർത്ഥികളുടെ ഓരോരോ ചലനങ്ങളും ഇതിൽ പകർത്തിയതിനു ശേഷം ഇത് ടി വിയിൽ പ്രദർശിപ്പിക്കുന്നു. ബിഗ് ബോസ് എന്നത് ശബ്ദം മാത്രമുള്ള ഒരു സാങ്കല്പിക കഥാപാത്രമാണ്. ബിഗ് ബോസ് ആവശ്യപ്പെടുന്ന രീതിയിലും, ബിഗ് ബോസിൻറെ നിയമപരിധിക്കുള്ളിലുമാണ് മത്സരാർത്ഥികൾ താമസിക്കേണത്. മത്സരാർത്ഥിക്ക് വേണ്ടുന്ന ഭക്ഷണം നിർമ്മിക്കുന്നതിനുള്ള സാധനങ്ങളും മറ്റും ബിഗ് ബോസ് നൽകുന്നു. മത്സരാർത്ഥികൾ ഓരോരുത്തരും അവരവർക്ക് വേണ്ടുന്ന ഭക്ഷണം സ്വയം പാകം ചെയ്ത് കഴിക്കുകയും, വസ്ത്രങ്ങൾ സ്വയം കഴുകുകയും വേണം. ബിഗ് ബോസ് ആഴ്ചതോറും വ്യതസ്തങ്ങളായ നിരവധി ജോലികൾ മത്സരാർത്ഥികൾക്ക് നൽകുകയും ഈ ജോലികൾ വൃത്തിയായും, നിശ്ചിത സമയപരിധിക്കുള്ളിലും മത്സരാർത്ഥികൾ ചെയ്ത് തീർക്കണം. ബിഗ് ബോസിൻറെ നിയമങ്ങൾ ലംഘിക്കുന്നവർക്കുള്ള തക്കതായ ശിക്ഷയും ബിഗ് ബോസ് വിധിക്കുന്നതായിരുക്കും. ഓരോ ആഴ്ചയുടെയും അവസാനം ഒരു മത്സരാർത്ഥിയെ വോട്ടെടുപ്പിലൂടെ പുറത്താക്കുന്നു. ഇതിനു വേണ്ടി മത്സരാർത്ഥികൾ തന്നെ പുറത്താക്കേണ്ട വ്യക്തിയെ നാമനിർദ്ദേശം ചെയ്യുകയും നാമനിർദ്ദേശം ചെയ്യപ്പെട്ടവർക്ക് വേണ്ടി പ്രേക്ഷകർ മൊബൈൽ സന്ദേശം വഴി വോട്ട് ചെയ്യുകയും വേണം. കൂടുതൽ വോട്ട് ലഭിച്ച മത്സരാർത്ഥിയെ വീട്ടിൽ (മത്സരത്തിൽ) നിലനിർത്തുകയും, കുറഞ്ഞ വോട്ട് ലഭിച്ച മത്സരാർത്ഥിയെ പുറത്താക്കുകയും ചെയ്യുന്നു. ഇങ്ങനെ അവസാനം വരെ പുറത്താവാതെ നിൽക്കുന്ന മത്സരാർത്ഥിയാണ് വിജയിയാവുന്നത്. വിജയിച്ച വ്യക്തിക്ക് വലിയ തുക സമ്മാനമയി നൽകുകയും ചെയ്യുന്നു.

## അവലംബം
*ബിഗ് ബോസിലെ നിയമാവലികൾ 

## പുറത്തേക്കുള്ള കണ്ണികൾ
* ''ബിഗ് ബോസ് രണ്ടാം ഭാഗത്തിൻറെ ഔദ്യോഗിക വെബ് സൈറ്റ്'' 
* ''Bigg Boss 2'' കളേഴ്സ് ചാനലിൽ 
* ''''ബിഗ് ബോസ് ആദ്യഭാഗത്തിൻറെ ഔദ്യോഗിക വെബ് സൈറ്റ്'' 
* ഭാഗത്തിലെ വിജയി'' 
വിഭാഗം:ഹിന്ദി റിയാലിറ്റി ഷോകൾ
ശർമിള ടാഗോർ

ബംഗാളിൽ നിന്നുള്ള ഒരു ഇന്ത്യൻ ചലച്ചിത്രനടിയാണ് **ശർമിള ടാഗോർ** ( ''Shormila Ṭhakur'') (ജനനം: 8 ഡിസംബർ 1944).

ഏപ്രിൽ 2005 ൽ ഇന്ത്യൻ ചലച്ചിത്ര സെൻസർ ബോർഡിന്റെ അദ്ധ്യക്ഷയായിരുന്നു. 2005 ഡിസംബറിൽ, 
യുണീസെഫിന്റെ ഇന്ത്യയിൽ നിന്നുള്ള പ്രതിനിധിയായി തിരഞ്ഞെടുക്കപ്പെട്ടു.

## ആദ്യജീവിതം
ഒരു  ബംഗാളി ബ്രാഹ്മണ കുടുംബത്തിൽ ഹൈദരബദിലാണ് ശർമിള ജനിച്ചത്. ബ്രിട്ടീഷ് ഇന്ത്യൻ കമ്പനിയുടെ ജനറൽ മാനേജറായിരുന്ന ഗിതീന്ദ്രനാഥ് ടാഗോറാണ് പിതാവ്.

## ഔദ്യോഗിക ജീവിതം
1959 ൽ സത്യജിത് റേ സംവിധാനം ചെയ്ത *അപുർ സൻസാർ* എന്ന ചിത്രത്തിലൂടെയാണ് അഭിനയ ജീവിതം തുടങ്ങിയത്. തന്റെ 14-മത്തെ വയസ്സിൽ തന്നെ മികച്ച മുൻനിരകഥാപാത്രമാ‍യി അഭിനയിച്ചതിനെ സത്യജിത് റായ് പുകഴ്ത്തിയിരുന്നു.. സത്യജിത് റായുടെ ഒരു പാട് ചിത്രങ്ങളിൽ ശർമിള പിന്നീട് അഭിനയിച്ചു. അക്കാലത്ത് ശർമിളയുടെ കൂടെ അധികവും അഭിനയിച്ചത് സൌമിത്ര ചാറ്റർജി ആയിരുന്നു.

1964 ലാണ് ബോളിവുഡ് ചലച്ചിത്രമേഖലയിൽ ഒരു നടിയായി പേരെടുക്കാൻ കഴിഞ്ഞത്. പിന്നീട് ബോളിവുഡിലും ധാരാളം ചിത്രങ്ങളിൽ അഭിനയിച്ച് ശ്രദ്ധേയയായി.

## സ്വകാര്യ ജീവിതം
ശർമിള വിവാ‍ഹം ചെയ്തിരിക്കുന്നത് മൻസൂർ അലി പട്ടോടി ഖാനെയാണ്. അക്കാലത്ത് ശർമിള ഇസ്ലാം മതത്തിലേക്ക് മാ‍റിയിരുന്നു.

സൈഫ് അലി ഖാൻ,  സാബ അലി ഖാൻ, സോഹ അലി ഖാൻ എന്നിവർ മക്കളാണ്.

|-
! colspan="3" style="background: #DAA520;" | ഫിലിംഫെയർ പുരസ്കാരം
|-

|-
|-

|-
! colspan="3" style="background: #DAA520;" | ദേശീയ ചലച്ചിത്രപുരസ്കാരം
|-

|-
|-

|-

## സിനിമകൾ

## അവലംബം

## പുറത്തേക്കുള്ള കണ്ണികൾ
* 
* Biography from satyajitray.org 
*Being Sharmila 

 

വർഗ്ഗം:1944-ൽ ജനിച്ചവർ
വർഗ്ഗം:ഡിസംബർ 8-ന് ജനിച്ചവർ
വർഗ്ഗം:ബംഗാളി ചലച്ചിത്രനടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ജീവിതകാലനേട്ടത്തിനുള്ള ഫിലിംഫെയർ പുരസ്കാരം ലഭിച്ചവർ
വർഗ്ഗം:മികച്ച നടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ഹിന്ദുമതത്തിൽനിന്ന് ഇസ്ലാമിലേക്ക് പരിവർത്തനം ചെയ്തവർ
സഹാറ (വിവക്ഷകൾ)

*സഹാറ മരുഭൂമി
*പടിഞ്ഞാറൻ സഹാറ, വടക്കുപടിഞ്ഞാറൻ ആഫ്രിക്കയുടെ ഒരു പ്രദേശം
*സഹാറ ഹോട്ടൽ ആൻഡ് കാസിനോ ലാസ് വെഗാസ്, നെവാഡ, അമേരിക്കൻ ഐക്യനാടുകൾ
*സഹാറ ഇന്ത്യ പരിവാർ, ഇന്ത്യൻ കമ്പനി
**എയർ സഹാറ, സഹാറ ഇന്ത്യ നടത്തുന്ന വിമാനക്കമ്പനി
*സഹാറ ടഹോ, തെക്കെ ലേക്ക് ടഹോയുടെ തീരത്തെ റിസോർട്ടും കസിനോയും - ഇപ്പോൾ അത് ലേക്ക് ടഹോ ഹൊറൈസൺ കസിനോ എന്നറിയപ്പെടുന്നു
*സഹാറ (ഹൗസ് ഓഫ് ദ ലോഡ്‌സ് ആൽബം, ഹൗസ് ഓഫ് ദ ലോഡ്സ് (ബാൻഡ്) എന്ന റോക്ക് സംഗീത സംഘത്തിന്റെ ആൽബം
*സഹാറ (സാർബെൽ ആൽബം), ഗ്രീക്ക് സംഗീതജ്ഞൻ സാർബെലിന്റെ ആൽബം
*സഹാറ (മകോയ് ടൈനർ ആൽബം) ജാസ് പീയാനോ സംഗീതജ്ഞൻ മകോയ് ടൈനറുടെ ആൽബം.

## സിനിമകൾ
*സഹാറ (1919 ഇംഗ്ലീഷ് ചലച്ചിത്രം)
*സഹാറ (1943 അമേരിക്കൻ ചലച്ചിത്രം, ഹംഫ്രി ബൊഗാർട്ട് നായകനായ യുദ്ധ ചലച്ചിത്രം
*സഹാറ (1943 ഇന്ത്യൻ ചലച്ചിത്രം
*സഹാറ (1958 ഇംഗ്ലീഷ് ചലച്ചിത്രം)
*സഹാറ (1983 ഇംഗ്ലീഷ് ചലച്ചിത്രം)
*സഹാറ (1985 ഇംഗ്ലീഷ് ചലച്ചിത്രം)
*സഹാറ (1991 ഇംഗ്ലീഷ് ചലച്ചിത്രം)
*സഹാറ (1995 ഇംഗ്ലീഷ് ചലച്ചിത്രം), ടെലിവിഷനു വേണ്ടി നിർമ്മിച്ച ചിത്രം
*സഹാറ (2002 ഇംഗ്ലീഷ് ചലച്ചിത്രം)
**[[സഹാറ വിത്ത് മൈക്കൽ പാലിൻ]]* (2002) - ടെലിവിഷൻ സഞ്ചാര പരമ്പര
*സഹാറ (2005 ഇംഗ്ലീഷ് ചലച്ചിത്രം) ക്ലൈവ് കസ്ലറിന്റെ നോവലിനെ ആധാരമാക്കി നിർമ്മിക്കപ്പെട്ട ചിത്രം
കിളിനൊച്ചി

thumb|right|Location of Kilinochchi within Kilinochchi District
**കിളിനൊച്ചി** (,) ശ്രീലങ്കയിലെ വടക്കു പ്രവിശ്യയിലുള്ള കിളിനൊച്ചി ജില്ലയിലെ ഒരു ചെറിയ നഗരമാണ്‌. ജാഫ്നയിൽ  100 കിലോമീറ്റർ തെക്ക് കിഴക്കായി A9 റോഡിലാണ്‌ ഈ നഗരം സ്ഥിതി ചെയ്യുന്നത്. 2009 ജനുവരി 2 -ന്‌ ശ്രീലങ്കൻ സൈന്യം കീഴടക്കുന്നതു വരെ എൽ.ടി.ടി.ഇയുടെ പ്രധാന കേന്ദ്രമായിരുന്നു ഇവിടം. 

വർഗ്ഗം:ശ്രീലങ്കയിലെ പട്ടണങ്ങൾ
വർഗ്ഗം:കിളിനൊച്ചി ജില്ല
നിലമേൽ

തെക്കൻ കേരളത്തിൽ,കൊല്ലം ജില്ലയിലെ കൊട്ടാരക്കര താലൂക്കിലുള്ള  ഒരു ചെറിയ പട്ടണമാണു **നിലമേൽ**. എം.സി റോഡിൽ  തിരുവനന്തപുരത്തിനും കൊട്ടാരക്കരക്കുമിടയിലായാണ് നിലമേലിന്റെ സ്ഥാനം. തിരുവനന്തപുരത്ത് നിന്ന് 45 കി. മി. ഉം, കൊട്ടാരക്കരയിൽ നിന്ന് 27 കിലോമീറ്റർ  ദൂരവും ഉണ്ട്.തിരുവനന്തപുരം,കൊല്ലം ജില്ലകളുടെ അതൃത്തി പ്രദേശം.കൊല്ലം ചെങ്കോട്ട പാതയിൽ സമ്മേളിക്കുന്ന പാരിപ്പള്ളി -മടത്തറ റോഡും തിരുവനന്തപുരം-അങ്കമാലി MCറോഡുംചേർന്ന നാല്ക്കവലയാണ്  നിലമേൽ ജംഗ്ഷൻ്റെ പ്രത്യേകത.

## ഭൂമിശാസ്ത്രം
നിലമേൽ സ്ഥിതി ചെയ്യുന്നത്   അക്ഷാംശ രേഖാംശത്തിലാണ്. 

## സാമ്പത്തികം
പ്രധാ‍ന വ്യവസായിക കെട്ടിടങ്ങൾ നിലമേൽ പട്ടണത്തിലാണ് സ്ഥിതി ചെയ്യുന്നത്. ഇവിടുത്തെ ഭരണം നിലമേൽ ഗ്രാമപഞ്ചായത്താണ്. റബ്ബർ, കുരുമുളക്, ഇഞ്ചി എന്നിവയുടെ കൃഷി, വ്യവസായം ഇവിടെ ഉണ്ട്. 

## എത്തിച്ചേരാൻ
* ഏറ്റവും അടുത്തുള്ള റെയിൽ‌വേ സ്റ്റേഷൻ വർക്കല ആണ്. 
* ഏറ്റവും അടുത്ത് വിമാനത്താവളം തിരുവനന്തപുരം വിമാനത്താവളം ആണ്. 45 കി. മി അകലെ

## സ്ഥിതിവിവരങ്ങൾ
നിലമേലിൽ പ്രധാനമായും ഹിന്ദു, മുസ്ലീം, ക്രിസ്ത്യൻ സമുദായങ്ങൾ ഇടകലർന്ന് ജീവിക്കുന്നു.എന്നിരുന്നാലും മുസ് ലീം ഭൂരിപക്ഷമാണ് കൂടുതൽ.

## അവലംബങ്ങൾ


## പുറത്തേക്കുള്ള കണ്ണികൾ
Official Website 

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം ജില്ല
നീഡ് ഫോർ സ്പീഡ്

thumb|right|256px|നീഡ് ഫോർ സ്പീഡിന്റെ ചിഹ്നം
**നീഡ് ഫോർ സ്പീഡ്** (എൻ.എഫ്.എസ്.) ഒരു കാറോട്ട വീഡിയോ ഗെയിം പരമ്പരയാണ്. ഇതിന്റെ സ്രഷ്ടാക്കൾ കാനഡ ആസ്ഥാനമായ ഇഎ ബ്ലാക്ക് ബോക്സും പ്രസാധകർ ഇലക്ട്രോണിക് ആർട്ട്‌സുമാണ്. കനേഡിയൻ കമ്പനിയായ ഡിസ്റ്റിൻക്ടീവ് സോഫ്റ്റ്‌വേർ (പിന്നീട് ഇഎ കാനഡ ആയി മാറി) ആണ് ഇതിന്റെ ആദ്യ സ്രഷ്ടാക്കൾ. 1994-ൽ വടക്കേ അമേരിക്ക, ജപ്പാൻ, യൂറോപ്പ് എന്നിവിടങ്ങളിൽ ആദ്യ കളിയായ ദ നീഡ് ഫോർ സ്പീഡ് പുറത്തിറക്കിക്കൊണ്ടാണ് പരമ്പര തുടക്കം കുറിച്ചത്. ആദ്യകാലത്ത് അഞ്ചാം തലമുറ ഗെയിം കൺസോളുകളിൽ മാത്രം ലഭ്യമായിരുന്ന ഈ കളി 2008-ഓടെ എല്ലാ ഏഴാം തലമുറ ഗെയിം കൺസോളുകളിലും ലഭ്യമായി. പല ട്രാക്കുകളിൽ പല കാറുകൾ ഉപയോഗിച്ചുള്ള മത്സരങ്ങളാണ് ഈ കളികളിൽ പ്രധാനമായും ഉൾപ്പെട്ടിരിക്കുന്നത്. പൊലീസിന്റെ പിന്തുടരൽ പോലെ മറ്റ് ചില പ്രത്യേകതകളും മത്സരങ്ങളിലുണ്ടാകും. ജപ്പാനിൽ ഓവർ ഡ്രൈവിൻ എന്ന പേരിലാണ് ഈ പരമ്പര പുറത്തിറങ്ങിയിരുന്നത്.നീഡ് ഫോർ സ്പീഡ്: ഹൈ സ്റ്റേക്ക്‌സ് പുറത്തിറങ്ങിയ ശേഷം ജപ്പാനിലും പാശ്ചാത്യ പേര് സ്വീകരിക്കപ്പെട്ടു. നീഡ് ഫോർ സ്പീഡ്: അണ്ടർഗ്രൗണ്ട് മുതൽ കാറിന്റെ ശരീരം രൂപകൽപ്പന ചെയ്യാനുള്ള സൗകര്യവും കളികളിൽ ഉൾപ്പെടുത്തിയിട്ടുണ്ട്.

വർഗ്ഗം:വീഡീയോ ഗെയിം പരമ്പരകൾ‍
1837

ഗ്രിഗോറിയൻ കലണ്ടർ അനുസരിച്ച് ഞായറാഴ്ച ആരംഭിച്ച ഒരു സാധാരണ വർഷം ആയിരുന്നു **1837** (**[[റോമൻ അക്കങ്ങൾ|MDCCCXXXVII]]**) (12-ദിവസം പുറകോട്ടുള്ള ജൂലിയൻ കലണ്ടർ പ്രകാരം വെള്ളിയാഴ്ച ആരംഭിക്കുന്ന സാധാരണവർഷവും).

## 1837ലെ പ്രധാന സംഭവങ്ങൾ
### ജനുവരി - ജൂൺ
     
[thumb|right|200px|[ജൂൺ 20: വിക്ടോറിയ രാജ്ഞി, യുണൈറ്റഡ് കിങ്ഡത്തിന്റെ രാജ്ഞി (1837-1901).]]
* ജനുവരി 26 - മിച്ചിഗൺ അമേരിക്കൻ ഐക്യനാടുകളിലെ 26ആമത്തെ സംസ്ഥാനമായി ഉൾപ്പെടുത്തുന്നു.
* ഫെബ്രുവരി - ചാൾസ് ഡിക്കൻസിന്റെ *[[ഒലിവർ ട്വിസ്റ്റ്]]* പ്രസിദ്ധീകരണം ആരംഭിക്കുന്നു. 

* ഫെബ്രുവരി 8 - അമേരിക്കയുടെ ആദ്യത്തെ വൈസ് പ്രസിഡണ്ടായി റിച്ചാർഡ് ജോൺസൺ തെരഞ്ഞെടുക്കപ്പെട്ടു.
* ഫെബ്രുവരി 25 
** പ്രാവർത്തികമായ ആദ്യ വൈദ്യുതമോട്ടോറിന്റെ പേറ്റന്റ് തോമസ് ഡാവൻപോർട്ട് നേടി.
** ഫിലഡെല്ഫിയയിൽ, ദി ഇൻസ്റ്റിറ്റ്യൂട്ട് ഫോർ കളേർഡ് യൂത്ത് (ICY) സ്ഥാപിതമായി. കറുത്തവർഗ്ഗക്കാർക്ക് ഉന്നതവിദ്യാഭ്യാസത്തിനുള്ള ആദ്യ അമേരിക്കൻ സ്ഥാപനമായിരുന്നു ഇത്.
* മാർച്ച് 4 
** മാർട്ടിൻ വാൻ ബൂറെൻ ആൻഡ്രൂ ജാക്സണുശേഷം അമേരിക്കൻ ഐക്യനാടുകളുടെ പ്രസിഡന്റായി സ്ഥാനമേൽക്കുന്നു.
** ഷിക്കാഗോ നഗരം ഇൻകോര്പ്പറേറ്റ് ചെയ്യുന്നു.
* മാർച്ച് 24 - കാനഡയിൽ ആഫ്രിക്കൻ വംശജർക്ക് വോട്ടവകാശം അനുവദിച്ചു. 
* മെയ് - സാമുവൽ മോഴ്സ് ടെലഗ്രാഫ് പേറ്റന്റ് ചെയ്യുന്നു.

* ജൂൺ 5 - റിപ്പബ്ലിക്ക് ഓഫ് ടെക്സസ് ഹ്യൂസ്റ്റൺ നഗരത്തെ ഇൻകോർപ്പറേറ്റ് ചെയ്യുന്നു.

* ജൂൺ 20 - വിക്ടോറിയാ രാജ്ഞി യുണൈറ്റഡ് കിങ്ഡത്തിന്റെ രാജ്ഞിയായി സ്ഥാനമേൽക്കുന്നു.

### ജൂലൈ - ഡിസംബർ
     

* ജൂലൈ 29 - സ്പാനിഷ് സർക്കാർ കത്തോലിക്കാ സഭയുടെ വസ്തുവകകൾ ലേലം ചെയ്യുന്നു.

### കൃത്യമായ തീയതി നിശ്ചയമില്ലാത്തവ
* ജെയിംസ് ഡ്വൈറ്റ് ഡേന തന്റെ ഇരുപത്തിനാലാം വയസ്സിൽ ആദ്യ കൃതിയായ സിസ്റ്റം ഒഫ് മിനറോളജി പ്രസിദ്ധീകരിച്ചു.

## ജനനങ്ങൾ

* ഏപ്രിൽ 17 - ജോൺ പിയെർപോണ്ട് മോർഗൻ (ജെ. പി. മോർഗൻ), അമേരിക്കൻ ബാങ്കർ (മ. 1913)

## മരണങ്ങൾ
     
* ഫെബ്രുവരി 10 - അലക്സാണ്ടർ പുഷ്കിൻ, റഷ്യൻ രചയിതാവ് (ജ. 1799)

1837
ചേരൻ (സംവിധായകൻ)

തമിഴ് ചലച്ചിത്രമേഖലയിലെ ഒരു സംവിധായകനാണ് **ചേരൻ**. സാംസ്കാരിക പ്രാധാന്യമുള്ള ചലച്ചിത്രങ്ങൾ സംവിധാനം ചെയ്യുന്നതിൽ ശ്രദ്ധേയനായ ഒരു സംവിധായകനാണ് ഇദ്ദേഹം. മൂന്ന് തവണ  ദേശീയ ചലച്ചിത്രപുരസ്കാരം നേടിയിട്ടുണ്ട്. 
## ആദ്യ ജീവിതം
തമിഴ് നാട്ടിലെ മദുര ജില്ലയിലെ മേലൂർ എന്ന സ്ഥലത്ത് 1970ൽ ജനിച്ചു. പിതാവ് ഒരു ചലച്ചിത്ര ഉപകരണ പ്രവർത്തകനായിരുന്നു. മാതാവ് ഒരു നഴ്സറി സ്കൂൾ ടീച്ചറൂം ആയിരുന്നു. നാടകങ്ങളിൽ അഭിനയിച്ചുകൊണ്ടാണ് ചേരൻ തന്റെ അഭിനയകഴിവുകൾ പരിപോഷിപ്പിച്ചെടുത്തത്. പിന്നീട് ഒരു നടനാവണം എന്ന സ്വപ്നവുമായി ചെന്നൈയിലേക്ക് നാടുവിട്ട് പോന്നു. പിന്നീട് ചലച്ചിത്രസംവിധാനത്തിൽ ശ്രദ്ധയാകർഷിക്കാൻ കഴിയുകയും സംവിധായകൻ കെ.എസ്.രവികുമാർന്റെ കീഴിൽ  സംവിധാനം പഠിക്കുകയും ചെയ്തു.

## ഔദ്യോഗികജീവിതം
കെ.എസ്.രവികുമാറിന്റെ ഒരു സംവിധാന സഹായിയായിട്ടാണ് തന്റെ സംവിധാന ജീവിതം ചേരൻ തുടങ്ങുന്നത്. പിന്നീട് മലയാളചലച്ചിത്രസംവിധായകനായ ഹെൻ‌റിയുടെ ശ്രദ്ധയാകർഷിക്കുകയും, *കോലങ്ങൾ* എന്ന ചിത്രം ചേരനെ കൊണ്ട് നിർമ്മിക്കുകയും ചെയ്തു.

## പുരസ്കാരങ്ങൾ

2000 ലെ മികച്ച ചിത്രത്തിനുള്ള ദേശീയപുരസ്കാരം *വെട്രി കൊടി കാട്ടു* എന്ന ചിത്രത്തിനും, മികച്ച പ്രേക്ഷകരെ  രസിപ്പിച്ച ചിത്രത്തിനുള്ള ദേശീയപുരസ്കാരം 2004 ലെ *ഓട്ടോഗ്രാഫ്* എന്ന ചിത്രത്തിനും, മികച്ച കുടുംബചിത്രത്തിനുള്ള ദേശീയപുരസ്കാരം 2005 ലെ *തവമൈ തവമിരുന്തു* എന്ന ചിത്രത്തിനും ലഭിച്ചു.

## പുറത്തേക്കുള്ള കണ്ണികൾ
* 

വർഗ്ഗം:1970-ൽ ജനിച്ചവർ
വർഗ്ഗം:ഡിസംബർ 12-ന് ജനിച്ചവർ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:തമിഴ്‌ ചലച്ചിത്രസം‌വിധായകർ
ദിനോ മോറിയ

ഹിന്ദി ചലച്ചിത്രമേഖലയിലെ ഒരു നടനാണ് **ദിനോ മോറിയ** (; (ജനനം: 9 ഡിസംബർ 1975). സീ സിനി അവാർഡ് ലഭിച്ചിട്ടുള്ള ഒരു നടനാണ് ഇദ്ദേഹം.

## ജീവചരിത്രം
ദിനോയുടെ പിതാവ് ഒരു ഇറ്റാലിയന്നും, മാതാവ് ഒരു പഞ്ചാബിയുമാണ്. സ്കൂൾ വിദ്യാഭ്യാസം കഴിഞ്ഞത് ബാംഗ്ലൂരിൽ നിന്നാണ്. കോളെജ് കാലഘട്ടത്തിൽ തന്നെ ഒരു ഫാഷൻ കമ്പനിയിൽ മോഡലിംഗ് ആയി ജോലി ലഭിച്ചു. പിന്നീട് മോഡലിംഗിൽ തന്നെ ചലച്ചിത്രത്തിലേക്കും അവസരം ലഭിക്കുകയായിരുന്നു.

ആദ്യ ചിത്രം റിങ്കി ഖന്ന നായികയായിട്ടുള്ള *പ്യാർ മേം കഭി കഭി* എന്ന ചിത്രമാണ്. രാജീവ് മേനോൻ സംവിധാനം ചെയ്ത *കണ്ടുകൊണ്ടേൻ കണ്ടുകൊണ്ടേൻ* എന്ന ചിത്രവും, *രാസ്* എന്ന ചിത്രവും ശ്രദ്ധേയമായി. *രാ‍സ്* എന്ന ചിത്രത്തിൽ ബിപാഷ ബസു ആയിരുന്നു നായിക.

ദിനോക്ക് ഹിന്ദി, ഇറ്റാലിയൻ, ഇംഗ്ലീഷ് എന്നീ ഭാഷകൾ സംസാരിക്കാനുള്ള കഴിവുണ്ട്.

## പുറത്തേക്കുള്ള കണ്ണികൾ

* Dino Morea Stills 
* Official Website 
* German Website 
* 
* InsideDesi Interview with Dino Morea 

വർഗ്ഗം:1975-ൽ ജനിച്ചവർ
വർഗ്ഗം:ഡിസംബർ 9-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഇന്ത്യൻ മോഡലുകൾ
ഫറാ ഖാൻ

ബോളിവുഡ് ചലച്ചിത്ര രംഗത്തെ ഒരു നൃത്ത സംവിധായികയും ചലച്ചിത്രസംവിധായികയുമാണ് **ഫറാ‍ ഖാൻ** എന്നറിയപ്പെടുന്ന **ഫറാ ഖാൻ കുന്ദർ**(ജനനം: ജനുവരി 9, 1965). 100 ലധികം ചിത്രങ്ങളിൽ നൃത്ത സംവിധാനം ചെയ്തിട്ടുണ്ട്. . കൂടാതെ അടുത്ത കാലത്ത് വളരെ പ്രസിദ്ധമായ *ഓം ശാന്തി ഓം*, *മേം ഹൂ ന* എന്നീ ചിത്രങ്ങളും സംവിധാനം ചെയ്തു.

## ആദ്യ ജീവിതം
പിതാവ് കമ്രാൻ ഖാൻ, മാതാ‍വ് മേനക. മുൻ ബോളിവുഡ് ചലച്ചിത്ര താരങ്ങളായ ഹണി ഇറാനി, ഡെയ്സി ഇറാനി എന്നിവർ സഹോദരിമാരും, നടനായ സാജിദ് ഖാൻ സഹോദരനുമാണ്.

## ഔദ്യോഗിക ജീവിതം
ആദ്യമായി നൃത്തസംവിധാനം ചെയ്ത ചിത്രം അമീർ ഖാൻ നായകനായ *ജോ ജീത്ത വഹി സികന്ദർ* എന്ന ചിത്രമായിരുന്നു. പിന്നീട് ഒരു പാട് ചിത്രങ്ങളിൽ നൃത്ത സംവിധാനം പ്രശസ്തമായി. *കഭി ഹാ കഭി ന * എന്ന ചിത്രത്തിന്റെ സംവിധാനത്തിനിടെ നടൻ ഷാരൂഖ് ഖാനുമായി പരിചയപ്പെടുകയും ഇവർ പിന്നീട് നല്ല സുഹൃത്തുക്കൾ ആവുകയും ചെയ്തു.

അന്താരാഷ്ട്രചലച്ചിത്രമേഖലയിൽ *മൺസൂൺ വെഡ്ഡിംഗ്* , *ബോംബേ ഡ്രീംസ്* , *വാനിറ്റി* എന്നീ ചിത്രങ്ങളിൽ നൃത്ത സംവിധാനം ചെയ്തു കൊണ്ട് ശ്രദ്ധേയയായി. 2004 ലെ *ടോണി ചലച്ചിത്രപുരസ്കാരത്തിൽ* മികച്ച നൃത്ത സംവിധാനത്തിന് നിർദ്ദേശിക്കപ്പെടുകയുണ്ടായി.

ഷാരൂഖ് ഖാൻ നായകനായിട്ടുള്ള *മേം ഹൂ ന* എന്ന ചിത്രം സംവിധാനം ചെയ്തു കൊണ്ട് ചലച്ചിത്രസംവിധാനത്തിലേക്കും കടന്നു. ഇത് ഒരു വലിയ ഹിറ്റ് ചിത്രമായിരുന്നു. എക്കാലത്തേയും വരവു നേടികൊടൂത്ത ചിത്രമായിരുന്നു *ഓം ശാന്തി ഓം* എന്ന ചിത്രം.

## സ്വകാര്യ ജീവിതം
ഒരു ചലച്ചിത്ര എഡിറ്ററായ ശ്രീഷ് കുന്ദറിനെയാണ് ഫറാ വിവാഹം ചെയ്തിരിക്കുന്നത്. ഇവരുടെ വിവാഹം ഡിസംബർ 9, 2004-ന് ആയിരുന്നു. ഒരു ഹിന്ദു മുസ്ലിം ആചാരങ്ങൾ അനുസരിച്ചാണ് ഇവരുടെ വിവാഹം കഴിഞ്ഞത്. തന്റെ ഭർത്താവ് സംവിധാനം ചെയ്ത ചിത്രമായ *ജാനെമൻ* എന്ന ചിത്രവും പിന്നീട് ഫറ നൃത്ത സംവിധാനം ചെയ്യുകയുണ്ടായി.

ഇവർക്ക് 2008 ഫെബ്രുവരി 11-ന് മുന്നൂ കുട്ടികൾ  (ഒരു ആണും രണ്ട് പെണ്ണും) പിറക്കുകയുണ്ടായി.

## പുറത്തേക്കുള്ള കണ്ണികൾ

## അവലംബം

വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:ഹിന്ദി ചലച്ചിത്രനൃത്തസംവിധായകർ
വർഗ്ഗം:1965-ൽ ജനിച്ചവർ
വർഗ്ഗം:ഇന്ത്യൻ വനിതാ ചലച്ചിത്ര നിർമ്മാതാക്കൾ
വർഗ്ഗം:ഇന്ത്യൻ ചലച്ചിത്ര സംവിധായികമാർ
ജിമ്മി ഷെർഗിൽ

ബോളിവുഡ് ചലച്ചിത്ര രംഗത്തെ ഒരു നടനാണ് **ജിമ്മി ഷെർഗിൽ** (ജനനം: ഡിസംബർ 3, 1970).

## അഭിനയജീവിതം
ആദ്യ ചിത്രം *മാച്ചീസ്* എന്ന ചിത്രമാ‍ണ്. പിന്നീട് അമിതാബ് ബച്ചൻ, ഷാരൂഖ് ഖാൻ എന്നിവരോടൊപ്പം അഭിനയിച്ച *മൊഹബ്ബത്തേൻ* എന്ന ചിത്രം വളരെ ശ്രദ്ധേയമായി. ഇടക്കാലത്ത് സഞ്ജയ് ദത്ത് നായകനായി അഭിനയിച്ച മുന്നാഭായി എം.ബി.ബി.എസ്., ലഗേ രഹോ മുന്നാഭായി എന്ന ചിത്രങ്ങളിലെ വേഷവും വളരെയധികം ജന ശ്രദ്ധ ആകർഷിച്ചു. 
ഹിന്ദി കൂടാതെ പഞ്ചാബി ചിത്രങ്ങളിലും ജിമ്മി അഭിനയിച്ചിട്ടുണ്ട്.

## സ്വകാര്യജീവിതം
ജിമ്മി വിവാഹം ചെയ്തിരിക്കുന്നത് പ്രിയങ്ക പുരിയെ ആണ്. ഇവർക്ക് വീർ എന്ന ഒരു മകനുണ്ട്

## പുറത്തേക്കുള്ള കണ്ണികൾ
*

വർഗ്ഗം:1970-ൽ ജനിച്ചവർ
വർഗ്ഗം:ഡിസംബർ 3-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:പഞ്ചാബി ചലച്ചിത്രനടന്മാർ
ജനാർദ്ദനൻ

മലയാളചലച്ചിത്രവേദിയിലെ  ഒരു നടനാണ് **ജനാർദ്ദനൻ**. ആദ്യകാലത്ത് പ്രതിനായക വേഷങ്ങളിൽ അഭിനയം കേന്ദ്രീകരിച്ചിരുന്ന ജനാർദ്ദനൻ ഹാസ്യവേഷങ്ങളിലാണ് ഇപ്പോൾ കൂടുതലായും അഭിനയിക്കുന്നത്

## വ്യക്തിജീവിതം
1946 മെയ് അഞ്ചിനു  വൈക്കം ഉല്ലല ഗ്രാമത്തിൽ കൊല്ലറക്കാട്ടുവീട്ടിൽ കെ ഗോപാലപിള്ളയുടെയും ഗൌരിയമ്മയുടെയും മകനായി ജനാർദ്ദനൻ പിള്ള ജനിച്ചു. വെച്ചൂർ എൻഎസ്എസ് ഹൈസ്കൂളിൽ സ്കൂൾവിദ്യാഭ്യാസം. ചങ്ങനാശ്ശേരി എൻഎസ്എസ് കോളേജിൽ പ്രീയൂണിവേഴ്സിറ്റിക്ക് ചേർന്നെങ്കിലും മുഴുമിക്കാതെ എയർഫോഴ്സിൽ ചേർന്നു. ഒരുവർഷത്തെ ട്രെയിനിംഗ് കഴിഞ്ഞ് വ്യോമസേന വിട്ടുതിനുശേഷം നാട്ടിൽ തിരിച്ചെത്തി ബിസിനസ്സ് ചെയ്യുന്നതിനിടയിൽ പ്രീ യൂണിവേഴ്സിറ്റി പാസായി. തിരുവനന്തപുരം യൂണിവേഴ്സിറ്റിയിൽ ഡിഗ്രിക്ക് ചേർന്നെങ്കിലും കോഴ്സ് പൂർത്തിയാക്കിയില്ല. പിന്നീട് നെയ്യാറ്റിൻകര എൻഎസ്എസ് വേലുത്തമ്പി മെമ്മോറിയൽ കോളേജിൽനിന്ന് ബികോം പാസായി. . ഭാര്യ: വിജയലക്ഷ്മി അന്തരിച്ചു. മക്കൾ: രമാരഞ്ജിനി, ലക്ഷ്മി. പിന്നീടു് എസ് കെ നായരുടെ മദ്രാസിലെ ബിസിനസ്സ് നോക്കി നടത്തി. ഇതിനിടയിൽ പറവൂർ സെൻട്രൽ ബാങ്കിൽ ക്ളർക്കായി ജോലി കിട്ടിയെങ്കിലും അതുപേക്ഷിച്ച് പി.എൻ. മേനോൻ സംവിധാനംചെയ്ത ചെമ്പരത്തിയുടെ പ്രൊഡക്ഷൻ എക്സിക്യൂട്ടീവായി. കുറേനാൾ മലയാളനാട് വാരികയിൽ 'സങ്കൽപത്തിലെ ഭർത്താവ്' എന്ന പംക്തി കൈകാര്യംചെയ്തു. കെ.എസ്. സേതുമാധവന്റെ ആദ്യത്തെ കഥ എന്ന ചിത്രത്തിൽ പ്രേംനസീറിനൊപ്പം അഭിനയിച്ചു.
## അഭിനയ ജീവിതം

1977-ൽ അടൂർ ഭാസി സംവിധാനം ചെയ്ത *[[അച്ചാരം അമ്മിണി ഓശാരം ഓമന]]* എന്ന ചിത്രത്തിലൂടെയാണ് ജനാർദ്ദനൻ അഭിനയ രംഗത്തേക്ക് കടന്നു വന്നത്.. പി.എൻ.മേനോൻ സംവിധാനം ചെയ്ത *ഗായത്രി* എന്ന ചിത്രത്തിലെ *മഹാദേവൻ* എന്ന കഥാപാത്രമാണ്‌ ആദ്യമായി ശ്രദ്ധിക്കപ്പെട്ട വേഷം. ഇതിനിടയിൽ ശ്രീവരാഹം ബാലകൃഷ്ണനെ പരിചയപ്പെടുകയും അടൂർ ഗോപാലകൃഷ്ണനുമായി അടുക്കുകയുംചെയ്തു കെ. മധു സം‌വിധാനം ചെയ്ത്  1987-ൽ പുറത്തിറങ്ങിയ ഒരു സി.ബി.ഐ. ഡയറിക്കുറിപ്പ് എന്ന ചിത്രത്തിലൂടെയാണ്‌ പ്രതിനായകവേഷത്തിൽ നിന്ന് ഹാസ്യാഭിനേതാവ് എന്ന നിലയിലേക്ക് ജനാർദ്ദനൻ മാറിയത്. വില്ലൻ വേഷത്തിലൂടെ പ്രേക്ഷകരെ ഭയത്തിന്റെയും വെറുപ്പിന്റെയും മുൾമുനയിൽ നിർത്തുകയും പിന്നീട് ഹാസ്യ വേഷങ്ങളിലൂടെ കുടുംബപ്രേക്ഷകരുടെ ഇഷ്ടതാരമാവുകയും ചെയ്ത ജനാർദ്ദനൻ കുടുംബാസൂത്രണത്തെപ്പറ്റി നിർമ്മിച്ച 'പ്രതിസന്ധി' എന്ന ഡോക്യുമെന്ററിയിൽ നാഷണൽ സാമ്പിൾ സർവ്വേയിലെ ഉദ്യോഗസ്ഥനായി അഭിനയിച്ചാണ് ക്യാമറയ്ക്കു മുന്നിലെത്തിയത്. മുപ്പതിലേറെ വർഷമായി അഭിനയരംഗത്തുള്ള അദ്ദേഹം പി എൻ മേനോൻ സംവിധാനംചെയ്ത 'ഗായത്രി'യിലെ മഹാദേവൻ എന്ന കഥാപാത്രത്തിലൂടെയാണ് ശ്രദ്ധേയനായത്.

1997-ൽ *കഥാനായകൻ* എന്ന ചിത്രത്തിൽ പിന്നണിഗായകനായും പ്രവർത്തിച്ചു. പിന്നീട് 180 ലധികം ചിത്രങ്ങളിൽ അഭിനയിച്ച അദ്ദേഹം ഇപ്പോഴും ചലച്ചിത്ര രംഗത്ത് സജീവമാണ്.

## മറ്റു കാര്യങ്ങൾ

ജനാർദ്ദനന്റെ ഘനഗാംഭീര്യമുള്ള ശബ്ദം കൊണ്ട് അദ്ദേഹം ചലച്ചിത്ര ലോകത്ത് ശ്രദ്ധേയനാണ്. പല മിമിക്രി താരങ്ങളും അദ്ദേഹത്തിന്റെ ശബ്ദം മിമിക്രി വേദികളിൽ അനുകരിക്കാറുണ്ട്.

## അവലംബം

## പുറത്തേക്കുള്ള കണ്ണികൾ
*

വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാള ഹാസ്യനടന്മാർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1946-ൽ ജനിച്ചവർ
വർഗ്ഗം:മേയ് 5-ന് ജനിച്ചവർ
വർഗ്ഗം:കോട്ടയം ജില്ലയിൽ ജനിച്ചവർ
വൂൾഫ്ഗാങ് അമാദ്യൂസ് മൊസാർട്ട്

സംഗീതത്തിലെ ക്ലാസിക്ക് കാലഘട്ടത്തിൽ ജീവിച്ചിരുന്ന പ്രശസ്തനായ ഒരു സംഗീതരചയിതാവായിരുന്നു **ജൊഹാന്ന് ക്രിസോസ്തോം വൂൾഫ്ഗാങ് അമാദ്യൂസ് മൊസാർട്ട്**  എന്ന പൂർണ്ണനാമമുള്ള **വൂൾഫ്ഗാങ് അമാദ്യൂസ് മൊസാർട്ട്**(27 ജനുവരി 1756&nbsp;– 5 ഡിസംബർ 1791).

ഓസ്ട്രിയയിലെ സാൽസ്ബുർഗിൽ സംഗീതജ്ഞരുടെ കുടുംബത്തിൽ ജനിച്ച മൊട്ട്സാർട്ട് വളരെ ചെറുപ്പം മുതലേ നല്ല സംഗീതപാടവം പ്രകടിപ്പിച്ചിരുന്നു. അഞ്ചു വയസ്സായപ്പോഴെ അദ്ദേഹം സംഗീതം വായിക്കുകയും എഴുതുകയും ചെയ്യുമായിരുന്നു. അതുപോലെ നന്നായി കീബോഡും വയലിനും വായിക്കുമായിരുന്നു. അദ്ദേഹത്തിന്റെ ശൈശവ ബാല്യകാലങ്ങൾ ഏറെയും യൂറോപ്പിലെ രാജകുടുംബങ്ങളിൽ കലാപരിപാടികൾ അവതരിപ്പിക്കുന്നതിൽ ചെലവഴിച്ചു. 1773ൽ 17ആം വയസ്സിൽ സാൽസ്ബർഗിലെ കോർട്ട് സംഗീതജ്ഞന്റെ ഉദ്യോഗം സ്വീകരിച്ചെങ്കിലും താഴ്ന്ന ശമ്പളം അദ്ദേഹത്തെ അസന്തുഷ്ടനാക്കി. തുടർന്നുള്ള എട്ടുവർഷക്കാലം മെച്ചപ്പെട്ട ഉദ്യോഗം അന്വേഷിക്കുന്നതിൽ വ്യാപൃതനായിരുന്ന അദ്ദേഹം ഇക്കാലത്ത് അനേകം രചനകളും നടത്തി. 1781ൽ വിയന്നയിലേയ്ക്കുള്ള സന്ദർശനവേളയിൽ അദ്ദേഹത്തെ പിരിച്ചുവിടുന്നതുവരെ ഈ നില തുടർന്നു. 

വിയന്നയിൽ തങ്ങാൻ തീരുമാനിച്ച അദ്ദേഹം തന്റെ ശേഷജീവിതം അവിടെയാണ്‌ കഴിച്ചുകൂട്ടിയതും താരതമ്യേന മെച്ചപ്പെട്ട പ്രശസ്തിയാർജ്ജിച്ചതും. എന്നാൽ അദ്ദേഹത്തിന്റെ സാമ്പത്തികനില സുസ്ഥിരമായിരുന്നില്ല. 1782ൽ സ്വന്തം കുടുംബത്തിന്റെ താത്പര്യത്തിനു വിപരീതമായി കോൺസ്റ്റസ് വെബറെസിനെ അദ്ദേഹം വിവാഹം കഴിച്ചു. ഇവരിൽ അദ്ദേഹത്തിനു ആറു കുട്ടികൾ ജനിച്ചു; ഇവരിൽ രണ്ടുപേർ മാത്രമേ ശൈശവം കടന്നും ജീവിച്ചുള്ളൂ. സംഗീതപരമായി മുന്തിയ സംഭാവനകൾ അദ്ദേഹം നൽകിയ ഒരു കാലഘട്ടമായിരുന്നു ഇത്.  35ആം വയസ്സിൽ അന്തരിച്ച അദ്ദേഹത്തിന്റെ മരണം ഇതിഹാസപരമായി വിവരിക്കാറുണ്ടായിരുന്നെങ്കിലും സാധാരണ ഒന്നായിരുന്നിരിക്കാനാണ്‌ സാധ്യത.

## അവലംബം


വർഗ്ഗം:ഓസ്ട്രിയൻ സംഗീതജ്ഞർ
ജാവേദ് ജാഫ്രി

ബോളിവുഡ് ചലച്ചിത്രമേഖലയിലെ ഒരു നടനാണ് **ജാവേദ് ജാഫ്രി**. 1990 കളിൽ മാഗി തക്കാളി കെച്ചപ്പിന്റെ പരസ്യത്തിലാണ് ഇന്ത്യയിലെ ടെലിവിഷൻ പ്രേക്ഷകർക്ക് ജാവേദിന്റെ മുഖം പരിചയമാകുന്നത്. ഇതു കൂടാതെ സോണി ടെലിവിഷൻ ചാനലിൽ യുവ നർത്തകരെ പ്രോത്സാ‍ഹിപ്പിക്കുന്ന പരിപാടിയായ *ബൂഗി വൂഗി* എന്ന പരിപാടിയിൽ വിധി കർത്താവായും ഇദ്ദേഹം സജീവമാണ്. 1996 മുതൽ വളരെ വിജയകരമായി പ്രവർത്തിക്കുന്ന ഈ റിയാലിറ്റി പരിപാടിയുടെ ആദ്യം മുതലുള്ള വിധികർത്താക്കളിൽ ഒരാളാണ് ഇദ്ദേഹം.

## സ്വകാര്യജീവിതം
1963 ൽ മുംബൈയിൽ ജനനം. പിതാവ് സയ്യദ് ജവഹർ ജാഫ്രി ഒരു നടനായിരുന്നു.

## അഭിനയജീവിതം
1985 ൽ പുറത്തിറങ്ങിയ *മേരി ജംഗ്* എന്ന ചിത്രത്തിലായിരുന്നു ആദ്യമായി അഭിനയിച്ചത്. ഇതിൽ ഒരു വില്ലന്റെ വേഷമായിരുന്നു. 1990 കളിൽ സംഗീത ചാനലായ എം.ടി.വിയിലും മറ്റും ഹാസ്യ പരിപാടികൾ അവതരിപ്പിച്ചുകൊണ്ട് ശ്രദ്ധേയനായി.

## പുരസ്കാരങ്ങൾ

*സലാം നമസ്തേ* എന്ന ചിത്രത്തിലെ അഭിനയത്തിന് മികച്ച ഹാസ്യനടനുള്ള ഐഫ പുരസ്കാരം ലഭിച്ചു.

## പുറത്തേക്കുള്ള കണ്ണികൾ
*

വർഗ്ഗം:1963-ൽ ജനിച്ചവർ
വർഗ്ഗം:ഡിസംബർ 4-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഹിന്ദി ടെലിവിഷൻ അവതാരകർ
വർഗ്ഗം:ഇന്ത്യൻ ടെലിവിഷൻ നടന്മാർ
വർഗ്ഗം:ഇന്ത്യൻ ഷിയമുസ്ലിങ്ങൾ
കലാരഞ്ജിനി

ഒരു  തെന്നിന്ത്യൻ ചലച്ചിത്രനടിയാണ് **കലാരഞ്ജിനി**.

## അഭിനയജീവിതം
കലാരഞ്ജിനി തന്റെ അഭിനയജീവിതം തുടങ്ങുന്നത് 1980 കളിലാണ്. 1983 ൽ *ഹിമവാഹിനി* എന്ന ചിത്രത്തിൽ ആദ്യമായി അഭിനയിച്ചു.
'അമ്പൊറ്റി' ആണ് മകൻ

## സ്വകാര്യജീവിതം
പ്രമുഖ മലയാള അഭിനേത്രിയായ ഉർവ്വശി, കൽപ്പന എന്നിവർ കലാരഞ്ജിനിയുടെ സഹോദരിമാരാണ്. ചലച്ചിത്ര അഭിനേത്രി കൂടാതെ കലാരഞ്ജിനി ഒരു നർത്തകി കൂടിയാണ്. പല പൊതു വേദികളിലും നൃത്തം അവതരിപ്പിച്ചിട്ടുണ്ട്.

## അഭിനയിച്ച ചിത്രങ്ങൾ

## Television career

; Reality shows

* *[[Lunars Comedy Express]]* (Asianet Plus) as Special judge
* *Comedy Stars* (Asianet) as Judge

## Shows / Other works

* JB Junction (Kairali TV)
* Shoot N Show (Kairali TV)
* Star Family (Amrita TV)
* Varthakkappuram (Asianet News)
* Ennile Njan (ACV)
* Zee Keralam Kudumbam Awards
* Asianet Film Awards 2016
* Flowers Awards Night
* Malayalam Super Star Nite
* Rim Showtime
* Nana
* Paschima Tharaka
* Celespot Media
* Mahilaratnam
* Vanitha
* The Hindu
* Grihalakshmi

## പുറത്തേക്കുള്ള കണ്ണികൾ
* 

വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:കന്നഡചലച്ചിത്രനടിമാർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
ഖുശ്‌ബു സുന്ദർ

ഇന്ത്യൻ ചലച്ചിത്രവേദിയിലെ ഒരു നടിയും, നിർമ്മാതാവും, ടെലിവിഷൻ അവതാരികയുമാണ് **നഖത് ഖാൻ** എന്ന പേരിൽ ജനിച്ച **ഖുശ്‌ബു സുന്ദർ** (ജനനം: 29 സെപ്റ്റംബർ 1970).

## അഭിനയജീവിതം
1980 കളിൽ ഒരു ബാലതാരമായിട്ടാണ് ഖുശ്ബു തന്റെ അഭിനയ ജീവിതം തുടങ്ങിയത്. *തോടിസി ബേവഫായി* എന്ന ചിത്രമായിരുന്നു ആദ്യമഭിനയിച്ച ചിത്രം. 1981 ൽ *ലാവാരിസ്* എന്ന ചിത്രത്തിൽ ഒരു പ്രധാന വേഷം ചെയ്തു. പിന്നീട് നൂറിലധികം ചിത്രങ്ങളിൽ അഭിനയിച്ചു. തമിഴിൽ പ്രധാന നടന്മാരായ രജനികാന്ത്, കമലഹാസൻ, സത്യരാജ്, പ്രഭു,സുരേഷ്‌ഗോപി,മോഹൻലാൽ,മമ്മൂട്ടി,ജയറാം,ദിലീപ്, എന്നിവരോടൊപ്പം ധാരാളം വേഷങ്ങൾ ചെയ്തു. 
 
തമിഴ് ചിത്രങ്ങൾ കൂടാതെ ധാരാളം കന്നട, തെലുങ്ക് , മലയാളം എന്നീ ഭാഷാ ചിത്രങ്ങളിലും അഭിനയിച്ചിട്ടുണ്ട്. കന്നട സംവിധായകനായ രവിചന്ദ്രനാണ് തെന്നിന്ത്യൻ ചിത്രങ്ങളിൽ ഖുശ്‌ബുവിന് ആദ്യമായി അവസരങ്ങൾ കൊടുത്തത്.

## മറ്റ് കാര്യങ്ങൾ
തിരുച്ചിറപ്പള്ളിയിൽ ഖുശ്‌ബുവിന്റെ ആരാധകർ അവർക്ക് വേണ്ടി ഒരു അമ്പലം പണികഴിപ്പിച്ചിട്ടുണ്ട്. തന്റെ പേരിൽ തമിഴ് നാട്ടിൽ ഖുശ്‌ബു ഇഡ്ഡലി എന്ന ഒരു ഇഡ്ഡലി തന്നെയുണ്ട്. അത് പോലെ ഖുശ്‌ബു എന്ന പേരിൽ സാരി ബ്രാൻഡും നില നിൽക്കുന്നു.

## സ്വകാര്യജീ‍വിതം
ഖുശ്‌ബു വിവാഹം ചെയ്തിരിക്കുന്നത് സംവിധായകനും നടനുമായ  സുന്ദറിനെയാണ്. വിവാഹത്തിനു ശേഷം ഹിന്ദു മതത്തിലേക്ക് മാറുകയായിരുന്നു. അവന്ദിക, അനന്ദിത എന്നീ രണ്ട് മക്കളുണ്ട്. ഇവർ ചെന്നൈയിൽ സ്ഥിരതാമസമാണ്.

## രാഷ്ട്രീയ ജീവിതം
2010 മെയ്‌ പതിനാലിന് ചെന്നൈയിൽ കരുണാനിധിയുൾപ്പെടെ പ്രമുഖ നേതാക്കൾ പങ്കെടുത്ത ചടങ്ങിൽ വച്ച് ഖുശ്‌ബു ഡി.എം.കെ യിൽ ചേർന്നു.അതിന് ശേഷം കൊണ്ഗ്രെസിൽ ചേരുകയും പിന്നീട് ബിജെപിയിലും അംഗമായി. .

## വിവാദങ്ങൾ
2005-ൽ എയ്‌ഡ്‌സ്‌ ബോധവൽക്കരണത്തിനിടെ ഖുശ്‌ബു പറഞ്ഞ ചില കാര്യങ്ങൾ വിവാദങ്ങൾക്കിടയായി. പെൺകുട്ടികൾ വിവാഹത്തിനു മുൻപ് സുരക്ഷിതമായി ലൈംഗികബന്ധത്തിൽ ഏർപ്പെടുന്നത് തെറ്റല്ല എന്നും കല്യാണം കഴിക്കുന്ന പെൺകുട്ടികൾ കന്യക ആയിരിക്കണമെന്ന് നിർബന്ധം പിടിക്കാൻ ആർക്കും അവകാശമില്ല എന്നും ഖുശ്ബു പറഞ്ഞതാണ് വിവാദമായത്. ഈ പ്രസ്താവന രണ്ട് രാഷ്ട്രീയപാർട്ടികൾ ശക്തമായി എതിർക്കുകയും പിന്നീട് ഈ വിവാദം കോടതിയിൽ എത്തുകയും ചെയ്തു.

## അവലംബം

## പുറത്തേക്കുള്ള കണ്ണികൾ

* 

വർഗ്ഗം:1970-ൽ ജനിച്ചവർ
വർഗ്ഗം:സെപ്റ്റംബർ 29-ന് ജനിച്ചവർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:കന്നഡചലച്ചിത്രനടിമാർ
ലൈല

തെന്നിന്ത്യൻ ചലച്ചിത്രമേഖലയിലെ ഒരു നടിയാണ് **ലൈല** ()(ജനനം: 24 ഒക്ടോബർ 1980). തമിഴ്, തെലുങ്ക്, കന്നട, മലയാളം, ഹിന്ദി എന്നീ ഭാഷകളിൽ അഭിനയിച്ചിട്ടുണ്ട്.

## അഭിനയജീവിതം
വിജയകാന്ത് നായകനായി  അഭിനയിച്ച *കാലഴകർ* എന്ന ചിത്രമാണ് ആദ്യചിത്രം.

## സ്വകാര്യജീവിതം
2006, ജനുവരി 6 ന് ഇറാനിയൻ വ്യവസായിയായ മേ‌ഹ്ദിയെ വിവാഹം ചെയ്തു.

## പുറത്തേക്കുള്ള കണ്ണികൾ
## അവലംബം


* 

വർഗ്ഗം:1980-ൽ ജനിച്ചവർ
വർഗ്ഗം:ഒക്ടോബർ 24-ന് ജനിച്ചവർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:കന്നഡചലച്ചിത്രനടിമാർ
ലക്ഷ്മി (വിവക്ഷകൾ)

* ലക്ഷ്മി -- ഒരു ഹൈന്ദവ ദൈവം. 
* ലക്ഷ്മി  - ഒരു ചലച്ചിത്രനടി. 
* ക്യാപ്റ്റൻ ലക്ഷ്മി - സ്വാതന്ത്ര്യ സമര സേനാനിയും ഇന്ത്യൻ നാഷനൽ‍ ആർമിയുടെ പ്രവർത്തകയുമായിരുന്ന ക്യാപ്റ്റൻ ലക്ഷ്മി (1914 ഒക്ടോബർ 24 - 2012 ജൂലൈ 23).
ജിതേന്ദ്ര

ബോളിവുഡ് ചലച്ചിത്രമേഖലയിലെ ഒരു നടനാ‍ണ് **ജിതേന്ദ്ര** (ജനനം: ഏപ്രിൽ 7, 1942).

## ആദ്യജീ‍വിതം
ഒരു പഞ്ചാബി കുടുംബത്തിൽ രവി കപൂർ എന്ന പേരിൽജനിച്ചു. കുടുംബം ഒരു ആഭരണ വ്യാപാരകുടുംബമായിരുന്നു.

## അഭിനയജീവിതം
1959 ലാണ് ആദ്യമായി ഒരു ചിത്രത്തിലഭിനയിച്ചത്. വി.ശാന്താറാം സംവിധാനം ചെയ്ത ചിത്രമായ *നവ് രംഗ്* എന്ന ചിത്രത്തിൽ നായികയായ സന്ധ്യയുമായിട്ടാണ് അഭിനയിച്ചത്. പക്ഷേ, ശ്രദ്ധേയമായ ഒരു ചിത്രം 1964 ൽ ഇറങ്ങിയ *ഗീത് ഗായ പഥറോം നേ* എന്ന ചിത്രമായിരുന്നു. അതിനു ശേഷം ഏകദേശം 200 ലധികം ചിത്രങ്ങളിൽ അഭിനയിച്ചു. 
1967 ലെ *ഫർസ്* എന്ന ചിത്രം ജിതേന്ദ്രക്ക് തനതായ ഒരു ശൈലി കൊടുത്ത ചിത്രമായിരുന്നു. ഇതിലെ അഭിനയവും ഗാനരംഗങ്ങളിൽ നൃത്തവും വേഷവിധാനങ്ങളും അന്നത്തെ കാലത്ത് ഒരു ശൈലി തന്നെ യുവാക്കളുടെ ഇടക്ക് പിറവി കൊടുത്തു.
1980 കളിൽ ശ്രീദേവി, ജയപ്രദ എന്നിവരോടൊത്തെ ധാരാളം ചിത്രങ്ങളിൽ അഭിനയിച്ചു

അടുത്ത കാലത്തെ സോണി ടെലിവിഷൻ അവതരിപ്പിച്ച *ഝലക് ദിഖലാജ* എന്ന പരിപാടിയിൽ വിധികർത്താവായും വന്നിരുന്നു.

## സ്വകാര്യജിവിതം
ജിതേന്ദ്ര പഞ്ചാബിൽ ജനിച്ചെങ്കിലും വളർന്നത് മുംബൈയിലായിരുന്നു. 
പ്രസിദ്ധ നടിയായ ഹേമ മാലിനി, ഒരിക്കൽ ജീതേന്ദ്രയെ വിവാഹം ചെയ്യൻ തീരുമാനിച്ചെന്നും പിന്നീട് പിന്മാറുകയും ചെയ്തിരുന്നു എന്ന തന്റെ ജീവചരിത്രത്തിൽ പറയുന്നുണ്ട്.  ജിതേന്ദ്ര വിവാ‍ഹം ചെയ്തിരിക്കുന്നത തന്റെ കുട്ടിക്കാല സുഹൃത്തായ ശോഭ കപൂറിനെയാണ്. ഇവർക്ക് ഏക്ത കപൂർ, തുഷാർ കപൂർ എന്നീ രണ്ട് മക്കളുണ്ട്. മകൻ തുഷാർ കപൂർ ബോളിവുഡിലെ തന്നെ ഒരു നടനാണ്. മകൾ ഏക്ത കപൂർ ബാലാജി ടെലിഫിലിംസ് എന്ന നിർമ്മാണ കമ്പനി നടത്തുന്നു. ബാലാജി ടെലിഫിലിംസ് കമ്പനി ടെലിവിഷൻ സീരിയലുകൾ നിർമ്മിക്കുന്നതിലും ചലച്ചിത്രനിർമ്മാണത്തിലും പ്രവർത്തിക്കുന്നു. ജിതേന്ദ്രയും ഈ നിർമ്മാണ കമ്പനിയിൽ സജീവമായി ഉണ്ട്.

## അവലംബം

## പുറത്തേക്കുള്ള കണ്ണികൾ
*

വർഗ്ഗം:1942-ൽ ജനിച്ചവർ
വർഗ്ഗം:ഏപ്രിൽ 7-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഹിന്ദി ചലച്ചിത്ര നിർമ്മാതാക്കൾ
പാമിർ പർവ്വതനിര

മധ്യേഷ്യയിൽ സ്ഥിതി ചെയ്യുന്ന ഒരു പർവ്വതനിരയാണ് **പാമിർ പർവ്വതനിര**. തയാൻ ഷാൻ, കാറക്കോറം, കുൻലുൻ, ഹിന്ദുകുഷ് എന്നീ നിരകളുടെ സംഗമസ്ഥാനത്താണ്‌ ഇത് സ്ഥിതിചെയ്യുന്നത്. ലോകത്തിലെ ഏറ്റവും ഉയരമുള്ള പർവ്വതനിരകളിൽപ്പെട്ടതാണ് ഇവ. അത്കൊണ്ട് തന്നെ ഇവയെ ലോകത്തിന്റെ മേൽക്കൂര എന്ന് വിളിച്ച്പോരുന്നു, ഇത്‌ തന്നെയാണ്‌‍ പാമിർ എന്ന പദം കൊണ്ട് ഉദ്ദേശിക്കുന്നതെന്നും കരുതുന്നു. ഇതിന്റെ ചൈനീസ് നാമം കോങ്ങ്ലിങ്ങ് ( 葱嶺 ) അഥവാ "ഉള്ളി പർവ്വതങ്ങൾ" എന്നാണ്‌.

താജിക്കിസ്ഥാൻ, കിർഗിസ്ഥാൻ, അഫ്ഗാനിസ്ഥാൻ, പാകിസ്താൻ, ചൈന എന്നീ രാജ്യങ്ങളിലായി പാമിർ വ്യാപിച്ച് കിടക്കുന്നു.

## ഭൂമിശാസ്ത്രം
ഇസ്മോയിൽ സൊമോനി, 7,495 മീറ്റർ (24,590 അടി); ഇബ്നു സീന കൊടുമുടി, 7,134 മീറ്റർ (23,406 അടി); കൊഴ്ഷെനെവ്സ്കയ, 7,105 മീറ്റർ (23,310 അടി) എന്നിവയാണ്‌ ഇതിലെ ഉയരം കൂടിയ കൊടുമുടികൾ.

അനേകം ഹിമപാളികളും ഇവിടെയുണ്ട്, ഇതിൽ പ്രധാനപ്പെട്ടത് 77 കി.മീറ്റർ നീളമുള്ള ഫെഡ്ചെങ്കോ ഹിമപാളിയാണ്‌. ധ്രുവപ്രദേശത്തിന്‌ പുറത്തുള്ള ഏറ്റവും നീളംകൂടിയ ഹിമപാളിയാണ് ഇത്.

## കാലാവസ്ഥ
വർഷം മുഴുവനും മഞ്ഞ് മൂടികിടക്കുന്ന പാമിർ നിരകളിൽ അത്ശക്തമായ തണുപ്പാണുള്ളത്, ദൈർഘ്യകുറഞ്ഞ തണുത്ത വേനൽക്കാലവും. പ്രതിവർഷം ഏകദേശം 130 മില്ലിമീറ്റർ ( 5 ഇഞ്ച്) മഴ ലഭിക്കുകയും ചെയ്യുന്നു ഇത് വൃക്ഷങ്ങൾ കുറഞ്ഞ പുൽമേടുകളെ നിലനിർത്തുന്നുണ്ട്.

## അവലംബം


വർഗ്ഗം:ഏഷ്യയിലെ പർവ്വതനിരകൾ
അൻഡ്രോണിക്കസ് മൂന്നാമൻ പലിയോലോഗസ്

1328 മുതൽ 1341 വരെ ബൈസാന്റിയൻ സാമ്രാജ്യം ഭരിച്ച ചക്രവർത്തിയായിരുന്നു **അൻഡ്രോണിക്കസ് മൂന്നാമൻ പലിയോലോഗസ്**. മൈക്കൽ ഒമ്പതാമന്റെ (1277-1320) പുത്രനും അൻഡ്രോണിക്കസ് രണ്ടാമന്റെ (1258-1332) പൗത്രനുമായ ഇദ്ദേഹം 1297 മാർച്ച് 25-ന് കോൺസ്റ്റാന്റനോപ്പിളിൽ ജനിച്ചു. ഒരു വീരസാഹസികനായിരുന്ന അൻഡ്രോണിക്കസിന്റെ സാഹസങ്ങൾ, പിതാവിന്റെയും സഹോദരന്റെയും മരണത്തിനിടയാക്കി. ആഭ്യന്തരയുദ്ധത്തെ തുടർന്ന് 1325-ൽ ഇദ്ദേഹം സാമ്രാജ്യത്തിലെ സഹചക്രവർത്തിയായി. 1328 മേയിൽ പിതാമഹനെ സ്ഥാനത്യാഗം ചെയ്യിച്ച് ചക്രവർത്തിയായി. ഇദ്ദേഹം തുർക്കികളും സെർബുകളുമായി നിരന്തരം യുദ്ധത്തിലേർപ്പെട്ടു. ഗ്രീക്ക് ഭരണത്തിലായിരുന്ന എപ്പിറസ്, തെസ്സലി എന്നീ ഭൂവിഭാഗങ്ങൾ മോചിപ്പിച്ചതാണ് ഇദ്ദേഹത്തിന്റെ പ്രധാനപ്പെട്ട ഭരണനേട്ടം. നാവികസേനയെ ഇദ്ദേഹം പുനഃസംഘടിപ്പിച്ചു. 1341 ജൂൺ 15-ന് കോൺസ്റ്റാന്റിനോപ്പിളിൽ വച്ച് മരണമടഞ്ഞു.

വർഗ്ഗം:ബൈസന്റൈൻ ചക്രവർത്തിമാർ
ഞെക്കാട്

തിരുവനന്തപുരം ജില്ലയിലെ വർക്കല നഗരത്തിന് എട്ടു കിലോമീറ്റർ കിഴക്കുള്ള ഗ്രാമമാണ്‌ **ഞെക്കാട്**. ആറ്റിങ്ങൽ വിദ്യാഭാസ ജില്ലയിലെ ഏറ്റവും വലിയ ഹൈസ്കൂളായ ഞെക്കാട് ഗവണ്മെന്റ് വൊക്കെഷനൽ ഹയർ സെക്കന്ററി സ്കൂൾ ഇവിടെ സ്ഥിതി ചെയ്യുന്നു. കരവാരം, ചെറുന്നിയൂർ, നാവായിക്കുളം, പള്ളിക്കൽ, മണമ്പൂർ എന്നിവയാണ് തൊട്ടടുത്തുള്ള ഗ്രാമങ്ങൾ. 

പ്രസിദ്ധ സിംഗപ്പൂർ നോവലെഴുത്തുകാരനായ  **ജി.പി. ഞെക്കാട്** എന്ന തൂലീകാനാമത്തിലറിയപ്പെടുന്ന വില്ലയിൽ രാമൻ ഗോപാലപിള്ളയുടെ സ്വദേശം ഇവിടെയാണ്.

## അവലംബം
കാരക്കോറം

ലോകത്തിലെ രണ്ടാമത്തെ ഉയരം കൂടിയ കൊടുമുടിയായ കെ2 (K2) ഉൾപ്പെടെ അറുപതിൽ കൂടുതൽ കൊടുമുടികൾ കാറക്കോറത്തിൽ സ്ഥിതിചെയ്യുന്നുണ്ട്. 8611 മീറ്റർ (28,251 അടി) ഉയരമുള്ള കെ2 ന് ഏവറെസ്റ്റിനേക്കാൾ 237 മീറ്റർ ഉയരക്കുറവ് മാത്രമാണുള്ളത്. ഏകദേശം 500 കി.മീറ്റർ (300 മൈൽ) നീളമുണ്ട് ഈ പർവ്വതനിരയ്ക്ക്. ധ്രുവ പ്രദേശത്തെ കൂടാതെ വലിയ അളവിൽ മഞ്ഞ് മൂടി കിടക്കുന്ന പ്രദേശങ്ങളിൽ ഒന്നാണിത്. 70 കി.മീ നീളമുള്ള സിയാച്ചിൻ ഹിമപാളിയും 63 കി.മീ നീളമുള്ള ബയാഫൊ ഹിമപാളിയും ധ്രുവപ്രദേശത്തിന്‌ പുറത്ത് ഏറ്റവും നീളമുള്ള രണ്ടാമത്തേയും മൂന്നാമത്തേയും ഹിമപാളികളാണ്‌.

## പേര്‌
തുർക്കി ഭാഷയിൽ കരിങ്കല്ല് (black rubble) എന്നാണ് കാരക്കോറം എന്ന വാക്കിന്റെ അർത്ഥം.
## അവലംബം

വർഗ്ഗം:ഏഷ്യയിലെ പർവ്വതനിരകൾ

വർഗ്ഗം:ഇന്ത്യയിലെ പർവ്വതനിരകൾ
വർഗ്ഗം:ചൈനയിലെ പർവ്വതനിരകൾ
വർഗ്ഗം:പാകിസ്താനിലെ പർവ്വതനിരകൾ
ഹരപ്പൻ ശ്മശാനസംസ്കാരം

[thumb|320px|Geography of the Rigveda, with [Rigvedic rivers|river names; the extent of the Swat and Cemetery H cultures are  indicated.]]

ഏകദേശം ക്രി.മു. 1900-മുതൽ സിന്ധൂ നദീതട നാഗരികതയുടെ വടക്കുഭാഗത്ത്, ഇന്നത്തെ പാകിസ്താനിലുള്ള പഞ്ചാബ് പ്രദേശത്തിലും ചുറ്റിലുമായി വികസിച്ച സംസ്കാ‍രമാണ്  **ശ്മശാന എച്ച് സംസ്കാരം**. ഹാരപ്പയുടെ "ഏരിയ എച്ച്"-എന്നയിടത്ത് ഒരു ശ്മശാനം കണ്ടെത്തിയതുകൊണ്ടാണ് സംസ്കാരത്തിന് ഈ പേരുനൽകിയത്.

സിന്ധൂ നദീതട സമയരേഖയിലെ മൂന്ന് സാംസ്കാരിക ഘട്ടങ്ങളിൽ ഒന്നായ പഞ്ചാബ് ഘട്ടത്തിന്റെ ഭാഗമാണ് ശ്മശാന എച്ച് സംസ്കാരം.

ഈ സംസ്കാരത്തിന്റെ സവിശേഷതകളിൽ ചിലത് താഴെപ്പറയുന്നവയാണ്:
* മൃതശരീരങ്ങളുടെ ശവദാഹം. എല്ലുകൾ ചായം പൂശിയ കുടങ്ങളിലാക്കി കുഴിച്ചുമൂടിയിരുന്നു. ശവശരീരങ്ങൾ മരപ്പെട്ടികളിൽ അടക്കം ചെയ്യുന്ന സിന്ധൂ നദീതട സംസ്കാരത്തിന്റെ സ്വഭാവത്തിൽ നിന്നും ഇത് തൂലോം വിഭിന്നമാണ്. കുടങ്ങളിലെ അസ്ഥികലശങ്ങളും "കല്ലറകളിലെ അസ്ഥികൂടങ്ങളും" ഏകദേശം ഒരേ കാലത്തുള്ളവയാണ്.
* മുൻകാലങ്ങളിൽ നിന്നും വിഭിന്നമായി ഉപരിതലം നിർമ്മിച്ച, ചുവന്ന പാത്രങ്ങൾ, ഇവയിൽ കറുത്ത നിറം കൊണ്ട് മാൻ വർഗ്ഗങ്ങൾ, മയിൽ, തുടങ്ങിയവയെയും, സൂര്യൻ, നക്ഷത്രങ്ങൾ തുടങ്ങിയ ചിഹ്നങ്ങളും വരച്ചിരുന്നു.
* കിഴക്കോട്ട് വാസസ്ഥലങ്ങൾ വ്യാപിപ്പിച്ചത്.
* അരി പ്രധാന ധാന്യവിള ആയത്.
* സിന്ധൂനദീതട നാഗരികതയിലെ വിപുലമായ വ്യാപാര വ്യവസ്ഥ തകർന്നതായി കാണപ്പെടുന്നു, സമുദ്ര ചിപ്പികൾ മുതലായ വസ്തുക്കളുടെ ഉപയോഗം നിലച്ചു.
* കെട്ടിടനിർമൃതിയ്ക്ക് ചുടുകട്ടകൾ ഉപയോഗിക്കുന്നത് തുടർന്നത്.

ശ്മശാന എച്ച് സംസ്കാരം ഹാരപ്പയിലെ മുൻകാല ജനതയുമായി "വ്യക്തമായ ജൈവശാസ്ത്ര സാദൃശ്യങ്ങൾ" കാണിക്കുന്നു.

പുരാവസ്തു ഗവേഷകനായ കെനോയറിന്റെ അഭിപ്രായത്തിൽ ഈ സംസ്കാരം "മുൻപ് പലരും അഭിപ്രായപ്പെട്ടതുപോലെ ഹാരപ്പൻ സംസ്കാരത്തിൽ നിന്നുള്ള സാംസ്കാരിക വേർപെടലോ, നഗര ക്ഷയമോ, ആക്രമിച്ചുകയറുന്ന വിദേശികളോ, വാസസ്ഥലം ഉപേക്ഷിക്കലോ അല്ല, മറിച്ച് മുൻപത്തെ ഹാരപ്പൻ ഘട്ടത്തിലെ വാസ ക്രമത്തിൽ നിന്നും ഒരു ദിശാമാറ്റം ആണ്"

ഇവിടെനിന്നുള്ള പുരാവസ്തു അവശിഷ്ടങ്ങൾക്ക് ക്രി.മു. 1900 മുതൽ ക്രി.മു. 1300 വരെ പഴക്കം നിർണ്ണയിച്ചിട്ടുണ്ട്.

## അവലംബം

*
* ഹാരപ്പ . കോം
* http://pubweb.cc.u-tokai.ac.jp/indus/english/3_1_01.html 

## ഇതും കാണുക
*സിന്ധൂ നദീതട സമയരേഖ
*ചായം പൂശിയ ചാരപ്പാത്ര സംസ്കാരം

വർഗ്ഗം:ഇന്ത്യാചരിത്രം
വർഗ്ഗം:പുരാവസ്തു സംസ്കാരങ്ങൾ
വർഗ്ഗം:വെങ്കലയുഗം
സംഖ്യാരൂപം

ഒരുകൂട്ടം സംഖ്യകളെ (സങ്കലനം, ഗുണനം തുടങ്ങിയ സംക്രിയകൾ ഉൾപ്പെടെ) **സംഖ്യാരൂപം** എന്ന് പറയുന്നു. പൂർണ്ണസംഖ്യകൾ, എണ്ണൽസംഖ്യകൾ, ഭിന്നസംഖ്യകൾ തുടങ്ങിയവ സംഖ്യാരൂപങ്ങൾക്കുദാഹരണങ്ങളാണ്‌.

വർഗ്ഗം:ഗണിതം
കെ2

ഏവറസ്റ്റിന്‌ ശേഷം ഭൂമിയിലെ ഏറ്റവും ഉയരംകൂടിയ രണ്ടാമത്തെ കൊടുമുടിയാണ്‌ **കെ2** (K2). 8,611 മീറ്റർ (28,251 അടി) ഉയരമുള്ള ഈ കൊടുമുടി ഔദ്യോഗമായി ഇന്ത്യയിലും ഇപ്പോൾ അനധികൃതമായി പാക്‌-അധീന കാശ്മീരിലുമാണ്. എന്നാൽ ഇത്‌ ഇന്ത്യയിലെ ഏറ്റവും വലിയ കൊടുമുടി ആണ്. അതിനാൽ തന്നെ മൗണ്ട് k2 ഇന്ത്യയുടെ ആണെന്ന് നിസംശയം പറയാം. ഹിമാലയ പർവ്വതനിരയുടെ ഭാഗമായി കണക്കാക്കുന്ന കാറക്കോറത്തിലാണ്‌ ഇത് സ്ഥിതി ചെയ്യുന്നത്. ഇതിലേക്കുള്ള ആരോഹണം കഠിനമായതും കയറുന്നതിൽ നാലിലൊരാൾ മരണപ്പെടുന്നതും കാരണം ഇതിന്റെ കഷ്ടതയുടെ പർവ്വതം (Savage Mountain) എന്ന് പറയുന്നു. ഏണ്ണായിരം മീറ്ററിനുമുകളിൽ ഉയരമുള്ള കൊടുമുടികളിൽ അന്നപൂർണ്ണയ്ക്ക് ശേഷം മരണനിരക്ക് കൂടുതലുള്ള പർവ്വതമാണ്‌ ഇത്.

## ആരോഹണ ചരിത്രം
### ആദ്യകാല ചരിത്രം
1856 ലാണ്‌ ഒരു യൂറോപ്യൻ സർവേ സംഘം ആദ്യമായി ഇത് സർവേ ചെയ്തത്. ഈ സംഘത്തിലെ അംഗമായിരുന്ന തോമസ് മോണ്ട്ഗോമെറി ആണ് ഇതിന് കെ2 (K2) എന്ന പേര് നൽകിയത്. കാറക്കോറം നിരയിലെ രണ്ടാമത്തെ കൊടുമുടി എന്ന സൂചിപ്പിക്കുവാനായിരുന്നു അങ്ങനെ ചെയ്തത്. മറ്റു കൊടുമുടികളായ K1, K3, K4, K5  എന്നിവയുടെ പേരുകൾ യഥാക്രമം മാശെർബ്രം, ബ്രോഡ് പീക്ക്, ഗാഷർബ്രം II, ഗാഷർബ്രം I എന്നിങ്ങനെ പിന്നീട് പേരുകൾ നൽകി.

## അവലംബം


## കുറിപ്പുകൾ

വർഗ്ഗം:കൊടുമുടികൾ
വർഗ്ഗം:ഹിമാലയം
വർഗ്ഗം:എണ്ണായിരക്കാർ
ഡാനിഷ് കാർട്ടൂൺ വിവാദം

250px|thumbnail|ഡാനിഷ് പത്രത്തിലെ വിവാദ കാർട്ടൂൺ.

2005ൽ ഇസ്ലാമിക പ്രവാചകനായ മുഹമ്മദ് നബിയെ ചിത്രീകരിക്കുന്ന കാർട്ടൂൺ ഡാനിഷ് പത്രമായ *ദ ജുട് ലാന്റ് പോസ്റ്റിൽ* പ്രസിദ്ധീകരിച്ചു. യാഥാസ്ഥിതിക മുസ്ലീങ്ങളും തീവ്രവാദികളും മതങ്ങളെ ദുരുപയോഗിക്കുന്നതിനെ കുറിച്ചാണ് തന്റെ കാർട്ടൂണുകളെന്ന് വെസ്റ്റർഗാർഡ് പറഞ്ഞു. എന്നാൽ ഇത് മുഹമ്മദ് നബിയെ അവഹേളിക്കുന്നതായാണ് ഇസ്ലാമിക ലോകം വിലയിരുത്തിയത്. ഇതിനെതിരെ ലോകത്തിൻറെ വിവിധ മേഖലകളിൽ നിന്ന് മുസ്ലിങ്ങളുടെ പ്രതിഷേധം ഉയർന്നു. കാർട്ടൂൺ പ്രസിദ്ധീകരിച്ചതിന് ഉത്തരവാദികളെ വധിക്കാനും ഡാനിഷ് ഉല്പന്നങ്ങളെ ബഹിഷ്കരിക്കാനും ഇസ്ലാമിക നേതാക്കൾ ആഹ്വാനം ചെയ്തു. 

## അവലംബം


### ചിത്രങ്ങൾ

* The 12 cartoons in full size at Newspaper Index 
* The page in Jyllands-Posten that contains Muhammad cartoons
* Picture series - Burning of the Danish embassy in Syria 
* More editorial cartoons, including some depicting Muhammed, mainly in response to the protests of the original drawings
* Prophet cartoons and comments on the controversy 

വർഗ്ഗം:വിവാദങ്ങൾ
ടെമ്യൂകോ

തെക്കൻ ചിലിയിലെ ഒരു നഗരമാണ് **ടെമ്യൂകോ**. സാന്റിയാഗോയിൽ നിന്ന് 688 കി.മീ. തെക്ക് മാറി സ്ഥിതിചെയ്യുന്നു. കോട്ടിൻ നദിക്കരയിൽ വ്യാപിച്ചിരിക്കുന്ന ടെമ്യൂകോ നഗരം ആറൗകേനിയൻ പ്രദേശത്തിന്റെ തലസ്ഥാനം കൂടിയാണ്. ചിലിയിലെ നാലാമത്തെ വലിയ നഗരമാണിത്. 2002-ലെ കണക്കുകളനുസരിച്ച് ജനസംഖ്യ 245347 ആണ്.

1881-ൽ സ്ഥാപിതമായ ടെമ്യൂകോ നഗരം ദ്രുതവികാസം നേടിയത് കഴിഞ്ഞ പത്തു വർഷക്കാലത്തിനുള്ളിലാണ്. കാർഷിക ഉത്പാദനത്തിനാണ് ടെമ്യൂകോയിൽ പ്രമുഖ സ്ഥാനം. വാണിജ്യമേഖല ഏറ്റവും കൂടുതൽ ആശ്രയിക്കുന്നതും കാർഷിക മേഖലയെത്തന്നെയാണ്. ഓട്സ്, ഗോതമ്പ്, ബാർലി, ആപ്പിൾ, വിവിധയിനം തടികൾ തുടങ്ങിയവയാണ് മുഖ്യ കാർഷിക ഉത്പന്നങ്ങൾ. ചിലിയൻ തടാകത്തിലേക്കുള്ള ഒരു കവാടമായി ഈ നഗരം വർത്തിക്കുന്നു.

## കാലാവസ്ഥ

## അവലംബം



വർഗ്ഗം:ചിലിയിലെ പട്ടണങ്ങൾ